text:
CHITSAUKO 25
Vanoita Zvakaipa Vanogona Kuchinja Here?
ZVAISAZOVA zvakanaka kwazvo kudai munhu wose aiita zvakanaka here?— Asi hapana munhu anoita zvakanaka nguva dzose. Unoziva here kuti nei tose tichiita zvakaipa pane dzimwe nguva kunyange patinenge tichida kuita zvakanaka?— Nokuti tose tinoberekwa tine chivi. Asi vamwe vanhu vanoita zvakaipa zvakawanda kwazvo. Vanovenga vamwe vanhu uye vanovakuvadza vachiziva. Unofunga kuti vanogona kuchinja vodzidza kuva vakanaka here?—
Tarisa murume wechiduku akachengeta nguo dzokunze dzevanhu vari kutema Stefani nematombo. Zita rake rechiHebheru ndiSauro, asi zita rake rechiRoma ndiPauro. Ari kufarira kuurayiwa kwaStefani uyo ari mudzidzi woMudzidzisi Mukuru. Ngationei kuti nei Sauro achiita zvinhu zvakaipa kudaro.
Sauro ndoweboka rechitendero chechiJudha rinonzi vaFarisi. VaFarisi vane Shoko raMwari, asi vanonyanya kuteerera dzidziso dzevamwe vevatungamiriri vavo vechitendero. Izvi zvinoita kuti Sauro aite zvinhu zvakaipa.
Stefani paanosungwa muJerusarema, Sauro aripowo. Stefani anoendeswa kudare, uko vamwe vevatongi vacho vari vaFarisi. Kunyange zvazvo zvinhu zvakaipa zvichitaurwa pamusoro paStefani, haatyi. Anotaura zvinonzwika uye anopupura zvakanaka kwazvo kuvatongi pamusoro paJehovha Mwari naJesu.
Asi vatongi vacho havafariri zvavanonzwa. Vanotoziva zvakawanda nezvaJesu. Kutaura chokwadi, nguva pfupi izvi zvisati zvaitika, vakanga vaurayisa Jesu! Asi pashure pacho, Jehovha akatora Jesu kuti ave naye mudenga. Zvino pane kuti vachinje nzira dzavo, vatongi vacho vanorwa nevadzidzi vaJesu.
Vatongi vacho vanobata Stefani vomubudisa muguta. Vanomurova achiwira pasi ndokumutema nemabwe. Uye, sezvaunogona kuona pamufananidzo, Sauro aripowo achitarisa zvake. Anofunga kuti zvakarurama kuuraya Stefani.
Unoziva here kuti nei Sauro aifunga saizvozvo?— Kwoupenyu hwake hwose Sauro aive ari muFarisi, uye aidavira kuti dzidziso dzevaFarisi dzakanga dzakarurama. Aiona varume ivavo somuenzaniso, saka aivatevedzera.—Mabasa 7:54-60.
Pashure pokunge Stefani aurayiwa, Sauro anoitei?— Chokwadi, anoedza kuparadza vadzidzi vaJesu vose vasara! Anotopinda mudzimba dzavo chaimo achikwevera varume nevakadzi panze. Anozoita kuti vakandirwe muJeri. Vadzidzi vazhinji vanotofanira kutiza muJerusarema, asi havaregi kuparidza nezvaJesu.—Mabasa 8:1-4.
Izvi zvinoita kuti Sauro atowedzera kuvenga vadzidzi vaJesu. Saka anoenda kuMupristi Mukuru Kayafasi owana mvumo yokunosunga vaKristu muguta reDhamasiko. Sauro anoda kuvaunza sevasungwa kuJerusarema kuti vazorangwa. Asi ari munzira kuenda Dhamasiko, chimwe chinhu chinoshamisa chinoitika.
Chiedza chinopenya chichibva mudenga, uye inzwi rinoti: “Sauro, Sauro, uri kunditambudzirei?” NdiJesu ari kutaura ari kudenga! Chiedza chacho chakajeka kwazvo zvokuti chinoita kuti Sauro ave bofu, uye vanhu vana Sauro ndivo vanotozomutungamirira kuenda kuDhamasiko.
Pashure pemazuva matatu Jesu anozviratidza kune mumwe wevadzidzi vake muDhamasiko anonzi Ananiyasi. Jesu anorayira Ananiyasi kuti ashanyire Sauro, kuti amuite kuti aonezve, uye ataure naye. Ananiyasi paanotaura naye, Sauro anogamuchira chokwadi pamusoro paJesu. Anoonazve. Upenyu hwake hwose hunochinja, uye anova mushumiri waMwari akatendeka.—Mabasa 9:1-22.
Unoona here zvino nei Sauro aisiita zvakaipa?— Yaiva mhaka yokuti akanga adzidziswa zvinhu zvisina kururama. Aitevera vanhu vakanga vasina kutendeka kuna Mwari. Uye akanga ari mumwe weboka revanhu vaitungamidza pfungwa dzevanhu mberi kweShoko raMwari. Asi nei Sauro achichinja upenyu hwake otanga kuita zvakanaka, kunyange zvazvo vamwe vaFarisi vachiramba vachirwa naMwari?— Nokuti Sauro chaizvoizvo haavengi chokwadi. Saka paanoratidzwa zvakarurama, akagadzirira kuzviita.
Unoziva here kuti Sauro akazova chii gare gare?— Hungu, akasvika pakuzivikanwa somuapostora Pauro, muapostora waJesu. Uye funga kuti Pauro akanyora mabhuku eBhaibheri akawanda kupfuura vamwe vose.
Kune vanhu vazhinji vakaita saSauro vanogona kuchinja. Asi hazvisi nyore nokuti kune mumwe munhu ari kushanda nesimba zvikuru kuti aite kuti vanhu vaite zvinhu zvakaipa. Unoziva here kuti ndiani iyeye?— Jesu paakazviratidza kuna Sauro ari munzira kuenda Dhamasiko akataura nezvomunhu wacho. Ipapo Jesu akataura naSauro ari kudenga akati: ‘Ndiri kukutumira kuti usvinudze meso evanhu, uvabvise parima vauye kuchiedza uye vabve pa- simba raSatani vauye kuna Mwari.’—Mabasa 26:17, 18.
Chokwadi, ndiSatani Dhiyabhorosi ari kuedza kuita kuti munhu wose aite zvakaipa. Zvinombokuomera here kuita zvakarurama?— Zvinombotiomerawo tose. Satani anozviomesa. Asi pane chimwe chikonzero nei zvisiri nyore nguva dzose kuita zvakarurama. Unoziva chikonzero chacho here?— Nokuti tinoberekwa tiine chivi.
Chivi ichochi ndicho chinoita kuti zvive nyore kwatiri kuita zvakaipa pane kuita zvakanaka. Saka tinofanira kuitei?— Chokwadi, tinofanira kushingirira kuti tiite zvakarurama. Patinodaro, tinogona kuva nechokwadi chokuti Jesu, uyo anotida, achatibatsira.
Jesu paakanga ari pasi pano, akasvika pakuda vanhu vaimboita zvakaipa asi vakanga vachinja. Aiziva kuti zvakanga zvakavaomera sei kuchinja. Somuenzaniso, pane vakadzi vairara nevarume vakawanda. Zvechokwadi izvi zvakanga zvakaipa. Bhaibheri rinodana vakadzi ava kuti mahure, kana kuti pfambi.
Pane imwe nguva, mukadzi akadaro akanzwa nezvaJesu, uye akauya apo Jesu akanga ari kumba kwomuFarisi. Akadururira mafuta patsoka dzaJesu ndokupukuta misodzi yake patsoka dzake nebvudzi rake. Akanga achizvidemba zvikuru nokuda kwezvivi zvake, saka Jesu akamukanganwira. Asi vaFarisi havana kufunga kuti anofanira kukanganwirwa.—Ruka 7:36-50.
Unoziva zvakataurwa naJesu kune vamwe vaFarisi here?— Akavaudza kuti: ‘Mahure ari kukutangirai kupinda muumambo hwaMwari.’ (Mateu 21:31) Jesu akataura izvi nokuti mahure akamutenda uye akachinja nzira dzawo dzakaipa. Asi vaFarisi vakaramba vachiita zvinhu zvakaipa kuvadzidzi vaJesu.
Saka kana Bhaibheri rikaratidza kuti zvatiri kuita zvakaipa, tinofanira kunge tichida kuchinja. Uye patinodzidza zvinodiwa naMwari kuti tiite, tinofanira kuva nechido chokuzviita. Ipapo Jehovha achafara nesu uye achatipa upenyu husingaperi.
Kutibatsira kuti tisaita zvakaipa, ngativerenge pamwe chete Pisarema 119:9-11; Zvirevo 3:5-7; 12:15.


c: text/html

text:
Vanhu vakawanda vanoti havasi kufara nehurongwa hwehurumende hwekuda kubvisa mutemo unobvumidza zvizvarwa zveZimbabwe dual citizenship.
Nyanzvi dzozeya zvimhingamupinyi zviri munzira yekuumba mushandira pamwe wemapato ezvematongerwo enyika kuitira kuti abvise Zanu PF pachigaro musarudzo dzegore rinouya.
Nyanzvi munyaya dzehupfumi dzotsanangura zvinoreva kukwira kwe inflation iyo yakakwira ne 0.48%
Muchirongwa cheLiveTalk na8pm tiri kutarisa mhirizhonga yakaitika pamutambo weHighlands neDynamos nezuro kuBarbourfields Stadium…
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318…
Vanoda kuteerera Studio7, tibateyi na7pm pamasaisai anoti 909 am ne 4930 Kilohertz paShortwave mazuva ose…
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.

robotstxt: allowed

filter: keep


text:
ATR 42-500 72-500 Pack FSX & P3D
Size 75.3 MB
Downloads 61 806
Created 03-04-2015 12: 07: 11
Akachinja 30-05-2015 17: 17: 26
rezinesi Freeware
Auto-gadza: Installer VERSION 2
Munyori: Francisco Sánchez-Castañer, Philippe Wallaert, repack kubudikidza Rikoooo
Download Kune FSX & Steam Edition & P3D v1. * v2 v3 v4 kuongororwa & nbspPort-Over FS2004 (kwete DXT12) kwete P3Dv4 + 3D Virtual Cockpit
Heino zvichida pasuru zvikuru zvakakwana FREEWARE nokuda ATR 42-500 uye 72-500 iripo nhasi. ATR rinoreva "Regional Transport Aircraft" Franco-Italian kambani ane dzimbahwe iri kuToulouse (ndiro zvakare dzimbahwe Rikoooo.com). ATR ndege dziri kuoneka munyika yose achibudirira zvikuru. rongedza Izvi zvinosanganisira mienzaniso miviri (42 uye 72) nehama dzinokwana 31 textures (repaints) pamwe munhu zvichienderana uye rakasiyana kurira, rakapotsa Cockpit uye 2D emadziro, Animations, 3D kabhini nokuda ATR 72, textures vane chitsama nzvimbo ine, usiku textures, mutakurwi achishevedzera mune nyaya mutsaona kana tsaona kana zvakaoma kumhara, yaisanganisira pamwe GPWS, GPS, functionnal autopilot, aisvuta zvinokonzerwa, manual, mapepa.
Repaints nyora:
Attention tapota cherechedza kuti panova tsikidzi pamwe FSX / P3D muna chaivo Cockpit (VC) kaviri pombi Jehovha kubatwa (kiibhodhi) kubvisa ichisvota mativi (ona mufananidzo pazasi):
Repaints nyora:
Attention tapota cherechedza kuti panova tsikidzi pamwe FSX / P3D muna chaivo Cockpit (VC) kaviri pombi Jehovha kubatwa (kiibhodhi) kubvisa ichisvota mativi (ona mufananidzo pazasi):
ATR 42-500 72-500 Pack FSX & P3D Download


text:
WASHINGTON —
Zanu PF iri kutarisirwa kusangana nemusi weChina muHarare kuti inzwe pasvika hurongwa hwekunyorwa kwebumbiro idzva kubva kune vanga vachimirira bato iri muhurongwa hwekunyorwa kwebumbiro uhwu.
Gurukota rezvemitemo, VaPatrick Chinamasa, pamwe nemumwe wemasachigaro eCOPAC, VaMunyaradzi Paul Mangwana, ndivo vari kumirira Zanu PF mukunyorwa kwebumbiro idzva.
Mutauriri webato reZanu PF, VaRugare Gumbo, vanoti havatarisiri kuti musangano wePolitburo uyu ungapikise zviri mugwaro rebumbiro idzva iri, sezvo mutungamiri webato ravo, uye vari sachigaro wePolitburo yacho, VaRobert Mugabe, vakatotambira kare zvirimo.
Mwedzi mishoma yapera Politburo iyi yakambotambira gwaro rebumbiro iri parakabva kuSecond All Stakeholders Conference, asi yakazenge yoramba zvimwe zvezvinhu zvaivemo ichiti hazvina kubva muvanhu pakanzwiwa pfungwa dzavo.
Svondo rapera vatungamiri vemapato ari muhurumende vakawirirana pane zvanga zvasara zvichinetsa, izvo zvakazoita kuti hurongwa hwebumbiro husvike pahwave nhasi.
Masachigaro eCOPAC ave kutarisirwa kusvitsa gwaro rebumbiro iri kuselect committee
neMuvhuro, iyo ichazorisvitsa kuparamende.


text:
Vatevedzeri vevatungamiri vemapato eMDC inotungamirwa naVaMorgan Tsvangirai, MDC-T neNational People’s Party, NPP, vanoti mapato avo akazvipira kuenderera mberi nenhaurirano kunyange hazvo zvave kubuda pachena kuti nyaya yehutungamiri inogona kupa kuti mubatanidzwa ukone n’anga murapwa achida.
VaTsvangirai vakanyorerana chibvumirano nevakafanobata chibvumirano chemutungamiri weNPP, Amai Joyce Mujuru, mwedzi wapera.
Asi vamwe vakuru vebato raAmai Mujuru vanoti VaTsvangirai vakakundikana kare kukunda mutungamiri wenyika, VaRobert Mugabe, nekudaro vanofanira kupa Amai Mujuru mukana wekukwikwidza musarudzo dzegore rinouya.
Nekune rimwe divi, veMDC-T vari kuti VaTsvangirai nekuda kwekuti vane rutsigiro rwakasimba vanofanira kutungamira mubatanidzwa uyu.
Dzimwe nyanzvi munyaya dzezvematongerwo enyika dzinoti mapato anopikisa anokwanisa kukunda Zanu-PF musarudzo ndokunge abatana.
Asi vamwe vanotiwo kuda kuumba mubatanidzwa kupedza nguva kuteya nzou neriva nekuti vakawanda vanoda kutungamira.
Vakafanobata chigaro chemutevedzeri wemutungamiri weNPP, VaSamuel Sipepa Nkomo, vanoti VaTsvangirai havana nhoroondo yekushanda muhurumende.
Asi mumwe wevatevedzeri vaVaTsvangirai, VaNelson Chamisa, vanoti kukandirana makobvu nematete hakuvake musha.
VaChamisa vanoti VaTsvangirai ndiye chete munhu anozivikanwa kuti akakunda VaMugabe musarudzo dzakaitwa muna 2008, kunyange hazvo vasina kuzogadzwa semutungamiri wenyika.


text:
Shandisa ichi iOS Full Data chipfudziso kubvisa dzako pachako mashoko okutanga.
The date iwe vadzime ruchaparadzwa nokusingaperi. Hapana, kwete kunyange nyanzvi nokuzivikanwa mbavha, haazombotadzi kukwanisa apore nayo.
Simple, nokutsanya, uye inobudirira.
date Your yakachengeteka.
Just baya "achabvisa".
Vakadzima date hazvigoni akapora kubudikidza chero mudziyo.
Exellent uye Beautifull uye importaint chaizvo chirongwa.
Marina, iOS
Saved The Day. Worth ayo uremu goridhe. Ndatenda.
Tyrone Williams, iPhone
Perfect chigadzirwa anoshandira zvikuru iphone.
Stefano, iPhone
Isa iOS maitiro nyaya yakaita zvisingaperi kupora muoti, dema nechidzitiro, looping, etc.
Kupora vakarasika kana dzadzimwa vaaizivana, mashoko, mapikicha, kana zvimwe mafaira kubva iPhone, iPad, kana iPod touch.
Export yenyu WhatsApp mashoko enyu iPhone, iPad, iPod touch, Android mudziyo, kana kombiyuta kusika negadziriro yeparutivi.


text:
Vanorwira kodzero dzemadzimai vanoti kushungurudzwa kwevanhukadzi kuri kuramba kuchiwedzera kunyange hazvo hurumende yakaisa mutemo weDomestic Violence Act.
Mutemo uyu wakatanga kushanda muna 2007.
Vanotungamirira rimwe remasangano akazvimiririra rinobatsira madzimai anenge ashungurudzwa , re Musasa Project, Amai Natty Musanhu, vanoti kuondomoka kwehupfumi munyika ndechimwe chezvikonzero zvavanoti zviri kuwedzera kushungurudzwa kwevanhukadzi.
Amai Musanhu vanotiwo vanotarisirwa kupedza dambudziko remhirizhonga vakaita semapurisa, mudzimwe nzvimbo, vari kure nemadzimai. Vanotiwo matare, dzimwe nguva, haasi kukoshesa nyaya dzemhirizhonga.
Muzvare Glanis Changachirere, avo vanoshanda nesangano reInstitute for Young Women Development, vanotsigirawo mashoko Amai Musanhu vachiti dambudziko rekushungurudzwa kwemadzimai munyika riri kukura.
Muzvare Changachirere vari kukurudzira kuti mapazi ehurumende asimbaradzwe pamwe nekudzidziswa kuti dambudziko iri ridzike.
Mumwe wemadzimai akashungurudzwa ari kubatsirwa neMusasa asina kuda kudomwa nezitasezvo anoti airohwa zvakaipisisa iye akazvitakura.
Vanorwirwa kodzero dzemadzimai vanotiwo kunyange hazvo kune varume vari kushungurudzwa, madzimai nevanasikana vari kushungurudzwa ndivo vakanyanya.
Vanorwira kodzero ava vanotiwo ibasa remunhu wese munyika kupedza mhirizhonga.
Kunyange hazvo paine mutemo unoranga vanoita zvemhirizhonga, mutemo uyu haisi kushandiswa nemazvo nepamusana pezvipingaidzo zvakasiyana siyana.


text:
Ramba Uchishumira Jehovha Uchifara
FUNGA nezvezuva rawakafara chaizvo muupenyu hwako. Izuva rawakachata here kana kuti rakaberekwa mwana wako wokutanga? Kana kuti izuva rawakabhabhatidzwa? Zvimwe zuva rawakabhabhatidzwa ndiro raunokoshesa chaizvo uye ndiro rakakufadza. Hama nehanzvadzi dzako dzakafara chaizvo kukuona uchiratidza pachena kuti unoda Mwari nemwoyo wako wose, nemweya wako wose, nepfungwa dzako dzose uye nesimba rako rose.—Mako 12:30.
Zvimwe uri kufara chaizvo mubasa raJehovha kubvira pawakabhabhatidzwa. Asi vamwe vaparidzi havachafari sezvavaiita. Sei vasisafari? Zvii zvingatibatsira kuti tirambe tichishumira Jehovha tichifara?
SEI VAMWE VASINGACHAFARI?
Patinoparidza mashoko oUmambo tinotaurawo nezvekuti munguva pfupi iri kuuya Jehovha achaparadza nyika ino yakaipa ounza nyika itsva. Kuparidza mashoko iwayo kunoita kuti tifare. Uyewo Zefaniya 1:14 inoti: “Zuva guru raJehovha rava pedyo. Rava pedyo, uye riri kukurumidza kwazvo.” Asi kuramba takamirira kupfuura zvataifunga kunogona kuita kuti tipedzisire tisisafari uye tisisashandi nesimba mubasa raMwari.—Zvir. 13:12.
Kuwadzana nevanhu vaMwari kunotibatsira kuti tirambe tichishumira Jehovha tichifara. Zvimwe mufambiro wakanaka wevashumiri vaMwari ndiwo wakaita kuti tiuye kusangano raJehovha uye titange kushumira Mwari tichifara. (1 Pet. 2:12) Asi chii chinogona kuitika kana mumwe muKristu akapiwa chirango nekuti anenge asina kuteerera Mwari? Izvi zvinogona kuita kuti vamwe vanhu vanenge vakafarira chokwadi nemhaka yekuona tsika dzedu dzakanaka vaore mwoyo uye vapedzisire vasingachafari.
Kunyanya kuda zvinhu zviri munyika yakaipa yaSatani kunogonawo kutitadzisa kufara. Dhiyabhorosi anoshandisa nyika yake kuita kuti tifunge kuti tinofanira kungotenga-tenga zvinhu zvese nezvimwewo zvatinogona kurarama tisina. Asi tinofanira kuyeuka mashoko aJesu okuti: “Hapana munhu anogona kushandira vanatenzi vaviri; nokuti zvimwe achavenga mumwe oda mumwe wacho, kana kuti achaomerera kune mumwe ozvidza mumwe wacho. Hamungagoni kushandira Mwari pamwe chete nePfuma.” (Mat. 6:24) Hatingagoni kushumira Jehovha tichifara ukuwo tichimhanyisana nezvinhu zvese zviri munyika.
KUFARA MUBASA RAJEHOVHA
Vaya vanoda Jehovha, havaomerwi nekuchengeta mirayiro yake. (1 Joh. 5:3) Jesu akati: “Uyai kwandiri, imi mose munoshanda zvakaoma uye makaremerwa, uye ini ndichakuzorodzai. Takurai joko rangu mudzidze kwandiri, nokuti ndiri munyoro uye ndine mwoyo unozvininipisa, uye muchawana zororo remweya yenyu. Nokuti joko rangu nderomutsa uye mutoro wangu wakareruka.” (Mat. 11:28-30) Kutakura joko raKristu kunozorodza uye kunoita kuti tifare. Tine zvinhu zvinoita kuti tifare chaizvo mubasa raJehovha. Ngatikurukurei zvitatu zvacho.—Hab. 3:18.
Tinoshumira Mwari wedu akatipa upenyu uye anofara. (Mab. 17:28; 1 Tim. 1:11) Tinoziva kuti Musiki wedu ndiye akaita kuti tivepo. Saka tinoramba tichimushumira tichifara pasinei nekuti tava nemakore mangani tabhabhatidzwa.
Funga nezvaHéctor uyo akashumira Jehovha ari mutariri anofambira kwemakore 40. Kunyange zvazvo ‘achena musoro,’ achiri kufara mubasa raMwari. (Pis. 92:12-14) Kurwara kwemudzimai wake kwava kuita kuti asakwanisa kuita zvakawanda mubasa raMwari, asi izvozvo hazvisi kumutadzisa kufara. Anoti: “Kunyange zvazvo ndichirwadziwa nekudzikira kuri kuita utano hwemudzimai wangu, uye zvichiramba zvichioma kumuchengeta, handisi kubvumira kuti izvozvo zvinditadzise kushumira Mwari wechokwadi ndichifara. Kuziva kuti upenyu hwangu hwakabva kuna Jehovha, uyo akasika vanhu aine chinangwa, kunoita kuti ndimude zvakadzama uye ndimushumire nemwoyo wose. Kuti ndirambe ndichifara, ndinoedza kuramba ndichishingaira mubasa rekuparidza uye ndinoramba ndichifunga zvatichaitirwa neUmambo hwaMwari.”
Jehovha akatipa chibayiro cherudzikinuro kuti tikwanise kufara muupenyu. Bhaibheri rinoti: “Mwari akada nyika kwazvo zvokuti akapa Mwanakomana wake akaberekwa ari mumwe oga, kuti munhu wose anotenda maari arege kuparadzwa asi ave noupenyu husingaperi.” (Joh. 3:16) Saka tinogona kuregererwa zvivi zvedu uye tinogona kuwana upenyu husingaperi kana tikatenda muchibayiro cherudzikinuro chaJesu chatakapiwa naMwari. Izvi zvinofanira kuita kuti titende Jehovha chaizvo. Uye kutenda kwatinoita rudzikinuro rwatakapiwa kunoita kuti tide kushumira Jehovha tichifara.
Hama inonzi Jesús iyo inogara kuMexico yakati: “Ndaiva muranda webasa rangu, uye dzimwe nguva ndaitozvipira kuramba ndichishanda kwenguva yakareba yaifanira kuchinjana vanhu 5 kunyange zvazvo ndakanga ndisingamanikidzwi. Ndaingoda kuva nemari yakawanda. Ndakazodzidza nezvaJehovha uye zvaakaita kuti ape Mwanakomana wake waanoda kuti adzikinure vanhu. Ndakatanga kuva nechido chakasimba chokumushumira. Saka ndakazvitsaurira kuna Jehovha, ndikasarudza kusiya basa pakambani yandakanga ndava nemakore 28 ndichishanda uye ndakapinda mubasa renguva yakazara.” Kushumira Jehovha ndiko kwakaita kuti atange kufara muupenyu hwake.
Kutevedzera zvinodiwa naMwari kunoita kuti tifare. Uchiri kuyeuka here kuti upenyu hwako hwakanga hwakaita sei usati wava kuziva nezvaJehovha? Muapostora Pauro akayeuchidza vaKristu vaiva muRoma kuti vaimbova “varanda vechivi” asi vakazova “varanda vokururama.” Vakanga vava kubereka chibereko ‘chebasa ravo munzira youtsvene uye mugumo wacho waizova upenyu husingaperi.’ (VaR. 6:17-22) Isuwo tinofamba munzira youtsvene saka hatitamburi nemarwadzo anokonzerwa nekuita zvinhu zvisina kuchena kana kuti nekuva vanhu vane chisimba. Izvi zvinoita kuti tifare chaizvo!
Funga nezvaJaime uyo akanga asingabvumi kuti Mwari ariko uye aiti zvinhu zvakaita zvekushanduka-shanduka. Jaime aitambawo tsiva. Akatanga kupinda misangano yechiKristu uye akashamiswa nerudo rwaiva nehama nehanzvadzi. Kuti arege mararamiro aaiita, Jaime akakumbira Jehovha kuti amubatsire kubvuma kuti ariko. Jaime anoti, “Zvishoma nezvishoma, ndakatanga kuona kuti kuna Baba vane rudo uye Mwari ane ngoni. Kutevedzera zvinodiwa naJehovha kuri kundidzivirira. Dai ndisina kuchinja, zvimwe kutaura kuno ndingadai ndakaurayiwa nekuti dzimwe shamwari dzangu dzandaiita nadzo zvetsiva dzakafa. Ndakazotanga kunyatsofara muupenyu hwangu pandakatanga kushumira Jehovha.”
USANETA!
Unofunga kuti tinofanira kunzwa sei sezvo takamirira kuguma kwenyika ino yakaipa? Yeuka kuti tiri kudyara “nokuda kwomudzimu” uye tichakohwa “upenyu husingaperi.” Saka ngatisarega “kuita zvakanaka, nokuti mumwaka wakakodzera tichakohwa kana tisinganeti.” (VaG. 6:8, 9) Ngatikumbirei Jehovha kuti atibatsire kutsungirira, uye kushanda nesimba kuti tive neunhu hunodiwa kuti tizopona “mukutambudzika kukuru,” toramba tichimushumira tichifara kunyange patinosangana nemiedzo.—Zvak. 7:9, 13, 14; Jak. 1:2-4.
Tine chokwadi chokuti tichapiwa mubayiro kana tikaramba tichitsungirira nekuti Mwari anonyatsoziva basa redu, kumuda kwatinoita uye kuda kwatinoita zita rake. Kana tikaramba tichishumira Jehovha tichifara, tichaita sezvakaitwa nemunyori wepisarema Dhavhidhi uyo akati: “Ndakaisa Jehovha pamberi pangu nguva dzose. Nokuti ari kuruoko rwangu rworudyi, handizozununguswi. Naizvozvo mwoyo wangu unofara, uye kukudzwa kwangu kunongofara. Nyama yangu ichagarawo yakachengeteka.”


text:
Vatori venhau munyika vacherechedza zuva reWorld Press Freedom Day, vachiti vave kuda kusangana nemutungamiri wenyika, VaRobert Mugabe, kuti vaone kuti vangapedze seyi dambudziko rekushungurudzwa kwevatori venhau nevezvematongerwo enyika, iro riri kukura munyika.
Mumashoko avo pagungano rekupemberera World Press Freedom Day iro raitwa pachikoro cheHarare Polytechnic, mupepeti mukuru wekambani yeAssociated Newspapers of Zimbabwe, VaStanely Gama, vati vematongerwo enyika vari kutyityidzira vatori venhau.
VaGama vati nekurwisana kuri kuitika mubato reZanu PF pamwe nesarudzo dziri kuuya, zvave kuita kuti vematongerwo enyika vapindire mumashandiro anoita vatori venhau zuva nezuva.
Vatiwo vematongerwo enyika vari kushandisa mapurisa kushungurudza vatapi venhau.
Sachigaro weZimbabwe National Editors Forum, zvakare vari mupepeti webepanhau reIndependent, VaDumisani Muleya, vatiwo kunze kweve vezvematongerwe enyika, vemabhizimisi vari kuvhiringawo mashandire evatapi venhau.
Munyori mukuru wesangano reZimbabwe Union of Journalists, VaFoster Dongozi, avo vanove mumwe wevakabvunzurudzwa nemapurisa pasina mhosva yavapara, vati zviri pachena kuti vematongerwe enyika vari kushandisa mapurisa kutyityidzira vatapi venhau.
Dzimwe nyaya dzave kukanganisa basa revatori venhau inyaya dzehuwori uhwo hwapararira nyika yose.
Vakawanda vapinda mumhemberero dzanhasi idzo dzange dzakarongwa nemasangano ese anomirira vatori venhau, hurumende pamwe neUNESCO, vatiwo Zimbabwe ichine mitemo inombunyikidza vatapi venhau kunyange hazvo bumbiro renyika risingabvumidze izvi.
VaMuleya vati zviri pachena kuti hurumende haina chido chekubvisa mitemo iyi yakaita seAccess to Information and Protection of Privacy Act.
Mumwe mudzidzisi wezvekutapwa kwenhau pachikoro cheHarare Polytechinic, VaAlexander Rusero, vatiwo nyaya dzematongerwo enyika dzave kutokanganisa kana vadzidzi muzvikoro zvepamusoro.
Vati zvikoro zvevatori venhau zviri kuita basa rakanaka chose uye vatapi venhau vanozovhiringwa vave kubasa uko vanotanga kukanganiswa nemakambani pamwe pamwe nevezvematongerwo enyika.
Mutevedzeri wegurukota rezvekuburitswa kwemashoko, Amai Thokozile Matutu, vaudza gungano iri kuti vachasvitsa chikumbiro chevatori venhau chekuda kusangana naVaMugabe kuna VaChris Mushowe gurukota rezvekuburitswa kwemashoko.
Vatiwo hururmende yakazvipira kusandura mitemo yezvekutapwa kwenhau kuti ienderane nebumbiro asi vakati bazi ravo rine rimwe basa rariri kuita pari zvino.
Mumashoko avo ekucherechedza World Press Freedom Day, munyori mukuru weUnited Nations, VaAntonio Guterres, vakurudzira kuti vatapi venhau varegwe vachiita basa ravo pachena vachiti izvi zvikaitika munyika munoita runyararo nebudiriro.


text:
Dassault / Dornier AlphaJet PAF FSX & P3D
Size 13.7 MB
Downloads 17 888
Created 23-07-2014 02: 00: 00
Akachinja 30-05-2015 18: 32: 10
rezinesi Freeware
Auto-gadza: Installer VERSION 2
Munyori: lco, JP Langer (JP3A), JP Bourgeois (Bee Gee), Bob Chicilo
Download Kune FSX-SP2 & FSX-Steam & P3D v1. * v2 v3 v4 kuongororwa & nbspPort-Over FS2004 (kwete DXT12) kwete P3Dv4 + 3D Virtual Cockpit
Back mutsva uyu shanduro Alphajets kubva aerobatic kuratidzwa chikwata rechiFrench Air Force, pasuru iyi inosanganisira ainakidza textures uye repaints Kudzidzisa shanduro Air Force mumwe Photo-chaiye, clickable rakapotsa Cockpit, tsika ruzha, migumisiro, Animations, utsi maitiro pamwe dzakasiyana mavara matatu (zvitema, chena, tsvuku). Vakasundira "Ini" kiyi Activate utsi, ":" kuita Activate vaparadzi. Zvinosanganisira achifanira kuongorora ndege chete mirayiridzo aerobatics.
The Patrouille Acrobatique de France (emashoko French: [patʁuj akʁɔbatik də fʁɑs], French Acrobatic chikwata), anozivikanwawo sokuti Patrouille de France kana PAF, ndiye zvakarurama aerobatic kuratidzwa chikwata rechiFrench Air Force.
Vamire pabhesi 701 Salon-de-Provence, zviri kukurukurwa imwe yakanakisisa aerobatic idzodzo munyika, uyewo Red Arrows weBritish Royal Air Force Blue Angels kana US Naval.
The Patrouille Acrobatique de France (emashoko French: [patʁuj akʁɔbatik də fʁɑs], French Acrobatic chikwata), anozivikanwawo sokuti Patrouille de France kana PAF, ndiye zvakarurama aerobatic kuratidzwa chikwata rechiFrench Air Force.
Vamire pabhesi 701 Salon-de-Provence, zviri kukurukurwa imwe yakanakisisa aerobatic idzodzo munyika, uyewo Red Arrows weBritish Royal Air Force Blue Angels kana US Naval.
Dassault / Dornier AlphaJet PAF FSX & P3D Download


text:
Buhle Nkomo —
MAI Taipa Ngoshi (45) vanove murimi wekupurazi reMaunga, kuKaroi, vanoti hupenyu hwavo hwasimukira zvikuru kuburikidza nekurima fodya uye vanotora basa iri sebhizimusi.
“Murume wangu akarasikirwa nebasa rake apo aishanda semubatsiri pane imwe kambani yakazovhara kuBulawayo. Takazoenda kunogara nevemhuri yemurume wangu uko vatezvara vangu vaive murimi wefodya sezvo pakange pasina imwe sarudzo yataikwanisa kuita. Tezvara vangu vakatipa munda wekurima ndokutikuridzira kuti tirime fodya,” vanodaro.
Vanoenderera mberi vachiti: “Takazvipira kushanda zvine simba tichidzidza zvakare pamusoro penzira dzakanaka dzekurima nadzo fodya kuitira kuti tibudirire.
“Mugore ra2000, takazowana munda wedu pasi pechirongwa cheHurumende chekugovera ivhu kuruzhinji apo murume wangu akandikurudzira kuti ndinyorese zviri pamutemo semurimi wefodya. Mushure memakore matatu, apo taive tofunga kuti hupenyu hwedu hwave kuzoshanduka tichifara semhuri, murume wangu akabva atanga kurwara. Akafa mushure mekurwara kwenguva pfupi. Pasina kugadzirira, ndakave amai pamwe nababa kuvana vangu.
“Ndakatanga kuona kuti basa riri kufamba sei mumunda. Taive nechirimwa chakanaka pakafa murume wangu nekudaro ndakave nechishuwo chekuti zvinhu zvienderere mberi zvichifamba zvakanaka. Ndakazvipira kurwisa hurombo kuburikidza nekushanda nesimba. Ndakakohwa fodya yemhando yepamusoro-soro pakupera kwemwaka.
“Kurima fodya kuri kundiraramisa pamwe nevanasikana vangu vaviri kubvira pakashaya murume wangu. Iye zvino ndiri kurima muchirongwa chekondirakiti ndichibatsirwa nekambani yeZimbabwe Leaf Tobacco (ZLT) chinove chinhu chakanaka sezvo ichindibatsira nezvekushandisa pakurima pamwe nekundipa mazano ari pamusoro pemarimirwo akanaka efodya.
“Ndakarima mahekita maviri ndikakohwa fodya inorema makgs 4 000 mwaka wapera ndichibatsirwa neZLT contract. ZLT inondibatsira zvikuru nezvekurimisa pamwe nemazano akasiyana. Ndiwo mararamiro andinoita. Haticheme-cheme nekuda kwenyaya yemitengo yefodya,” vanodaro Mai Ngoshi vachinyemwerera.
“Ndiri kukwanisa kuchengeta vana vangu nekurima pamwe nehanzvadzi yangu yakashaya nevabereki vangu avo vakwegura.”
Kunze kwefodya, Mai Ngoshi vanorimawo nzungu dzekukuyisa dovi remhuri yavo pamwe nerekutengesa.
Mai Ngoshi vakatenga sitendi iyo vanoda kuvaka imba munguva inotevera uye vakatengawo zvakare midziyo yekushandisa pakurima.
Vanoti vakasangana nezvakanaka pamwe nezvimhingamipinyi murwendo rwavo rwekurima asi havana kumbobvira varega kurima fodya.
“Ndinowanzosangana nematambudziko panguva yekukohwa fodya. Ibasa guru kutakura fodya yatinenge tatemha mumunda kuindesa kumadhirihora. Ibasa rinogozha, kunyanya kunesu vanhukadzi. Murume wangu paaive achiri mupenyu zvakange zvisina kuipa sezvave iko zvino,” vanodaro.
“Mugore ra2012, fodya yangu yakakanganisika nekuda kwekunonoka kutakurwa pamwe nekuipisa zvakaita kuti ive nemutengo wakaderera. Zvisinei, zvimhingamipinyi zvinowanikwa muhupenyu.”
Mai Ngoshi vari kufunga zvakare kuti vange vachishandisa madiridziro emhando yedrip irrigation ayo ari kutsigirwa nekambani yeTobacco Industry and Marketing Board (TIMB) kuitira kuti kurima kwavo kusakanganiswe nekusanaya kwemvura zvakanaka nekuda kwekusanduka kwemamiriro ekunze.
Vanokuridzira vanhukadzi kuti varimewo fodya vakwanise kuraramisa mhuri dzavo.
“Ndinoda kukurudzira vamwe vanhukadzi, zvikuru chirikadzi neavo vasina varume kuti vanyorese kurima fodya vagowana raramo. Ini ndinodya zvinobva mudikita rangu. Handidi kuroorwa zvakare. Kune mukondombera nekudaro handidi kufa ndigosiya vana vangu vachitambura,” vanodaro.
“Kana pakave nemikana yakaenzana, vanhukadzi vanokwanisa kuzvimiririra munyaya dzehupfumi pamwe nekuve varimi vane pundutso,” vanodaro Mai Ngoshi.
Mai Ngoshi mumwe wevarimi vakanyoresa avo vanodarika 80 000 muZimbabwe vari kubatsira nekuunza chikamu che21% chemari yekunze munyika muno.
Vanhu vanosvika 3 miriyoni muZimbabwe vanorarama kuburikidza neindasitiri yefodya uye vamwe vanodarika 350 000 vanoshanda zvine chekuita neindasitiri iyi – kubvira kumapurazi kusvikira kumafakitori. Mari yashandiswa mukusimudzira indasitiri yefodya mabhiriyoni akawanda emadhora uye indasitiri iyi yakakosha zvikuru munyaya dzehupfumi hwenyika.
Kuti munzwe zvakawanda ridzai nhare kumahofisi eTIMB panhamba dzinoti: 08677004624-6, 0772145166-9, 0279-22082-21982, 025-3439, 067-24268-29246, 0277-270, 064-7280 ne0271-6772. Munogona zvakare kutibata pamanhamba eToll Free anoti 08006003 / 0731999999 / 0712832804 kana padandemutande rinoti info@timb.co.zw


text:
Bhaibheri Rinotii?
Ndiani anonzi Dhiyabhorosi?
UNGATI Dhiyabhorosi . . .
Ingirozi here?
Uipi huri mumwoyo memunhu here?
Chinhu chinongofungidzirwa nevanhu here?
ZVINOTAURWA NEBHAIBHERI
Dhiyabhorosi akambotaura naJesu ‘achimuedza.’ (Mateu 4:1-4) Saka Dhiyabhorosi haasi chinhu chekufungidzira kana kuti uipi huri mumwoyo memunhu. Ingirozi yakaipa.
CHII CHIMWE CHATINODZIDZA MUBHAIBHERI?
Pakutanga Dhiyabhorosi aiva ngirozi tsvene asi “haana kumira zvakasimba muchokwadi.” (Johani 8:44) Akava murevi wenhema, akapandukira Mwari.
Dzimwe ngirozi dzakabatana naSatani pakupanduka.—Zvakazarurwa 12:9.
Dhiyabhorosi anopofumadza vanhu vakawanda kuti vasaziva kuti ariko.—2 VaKorinde 4:4.
Dhiyabhorosi anogona kuita kuti vanhu vaite zvaanoda here?
VAMWE VANHU VANOTI manyepo kuti Dhiyabhorosi anogona kuita kuti vanhu vaite zvaanoda, ukuwo vamwe vanotya kugarwa nemadhimoni. Unotiwo chii?
ZVINOTAURWA NEBHAIBHERI
“Nyika yose iri musimba reakaipa.” (1 Johani 5:19) Dhiyabhorosi ari kutonga pasi rose, asi haagoni kuita kuti vanhu vose vaite zvaanoda.
CHII CHIMWE CHATINODZIDZA MUBHAIBHERI?
Dhiyabhorosi anoshandisa unyengeri kuti atsause vanhu vakawanda.—2 VaKorinde 11:14.
Dzimwe nguva vanhu vanogarwa nemadhimoni.—Mateu 12:22.
Uchibatsirwa naMwari, unogona kukunda ‘pakurwisana naDhiyabhorosi.’—Jakobho 4:7.


text:
Munhu Anopesana naKristu Ndiani?
Pane firimu rinotyisa richangobva kubuda rinonzi Antichrist (Munhu Anopesana naKristu).
Chimwe chikwata chinoridza mimhanzi chine mukurumbira chakabudisa dambarefu rinonzi Antichrist Superstar (Shasha Yekupesana naKristu).
Pamabhuku akanyorwa nemumwe muzivi ainzi Friedrich Nietzsche uyo akararama makore anenge 200 apfuura, pane raakatumidza kuti The Antichrist (Munhu Anopesana naKristu).
Madzimambo akatonga kubvira muna 474 C.E. kusvika munenge muna 1500 aiwanzodana vavengi vawo kuti vanhu vanopesana naKristu.
Martin Luther wekuGermany uyo aitungamirira vaya vaibuda muchechi yeRoma akati vanapapa vechechi iyi vanopesana naKristu.
SEZVO mashoko ekuti “munhu anopesana naKristu” ava nenguva refu achishandiswa pakurondedzera zvakawanda zvinosanganisira madzimambo nemafirimu, zvine musoro kubvunza kuti: Munhu anopesana naKristu ndiani? Mazuva ano pane here anganzi munhu anopesana naKristu? Mashoko ekuti “munhu anopesana naKristu” anowanika ka4 muBhaibheri uye ekuti “vanhu vanopesana naKristu” anowanika kamwe chete. Saka zvakanaka kuti titange kuongorora zvarinotaura.
MUNHU ANOPESANA NAKRISTU ANOFUMURWA
Muapostora Johani ndiye chete munyori weBhaibheri akanyora mashoko ekuti “munhu anopesana naKristu.” Akamutsanangura sei? Ona mashoko aya ari mutsamba yake yekutanga anoti: “Vana vaduku, iawa yokupedzisira, uye, sokunzwa kwamakaita kuti munhu anopesana naKristu ari kuuya, kunyange zvino kwazova nevanhu vanopesana naKristu vazhinji; muna izvozvi tinoziva kuti iawa yokupedzisira. Ivo vakabva kwatiri, asi vakanga vasiri vamwe vedu . . . Murevi wenhema ndiani kana asiri uya anoramba kuti Jesu ndiye Kristu? Uyu ndiye munhu anopesana naKristu, uyo anoramba Baba noMwanakomana.”
Muapostora Johani ainzwisisa kuti munhu anopesana naKristu ndevaya vose vanodzidzisa nhema pamusoro paJesu Kristu uye zvaakadzidzisa vachitoziva havo
Tinodzidzei pamashoko aya? Johani akanyora kuti “vanhu vanopesana naKristu vazhinji,” zvichiratidza kuti akanga asingatauri nezvemunhu mumwe chete asi boka revanhu. Anonzi “munhu anopesana naKristu” ndivo vanhu kana kuti masangano anodzidzisa nhema, anoramba kuti Jesu ndiye Kristu, kana kuti Mesiya, uye anodzidzisa kuti Mwari neMwanakomana wake Jesu Kristu munhu mumwe chete. Vaya vanopesana naKristu vanozviti ndivo Kristu wacho, kana kuti vamiririri vake. Asi sezvo “vakabva kwatiri,” vanhu ava vakaramba dzidziso dzechokwadi dzeBhaibheri. Uyewo boka iri rakanga riripo Johani paakanyora tsamba yake ‘muawa yokupedzisira,’ zvichida kwasara nguva pfupi kuti vaapostora vese vapere.
Ndezvipi zvimwe zvakanyorwa naJohani nezvemunhu anopesana naKristu? Paaitaura nezvevaprofita venhema, akanyevera kuti: “Kutaura kwose kwakafuridzirwa kunobvuma kuti Jesu Kristu akauya ari munhu wenyama kunobva kuna Mwari, asi kutaura kwose kwakafuridzirwa kusingabvumi Jesu hakubvi kuna Mwari. Uyezve, uku ndiko kutaura kwakafuridzirwa kwomunhu anopesana naKristu kwamakanzwa kuti kwakanga kuchiuya, uye zvino kwatova munyika.” (1 Johani 4:2, 3) Mutsamba yake yechipiri, Johani akadzokororazve pfungwa yacho achiti: “Vanyengeri vazhinji vakaoneka munyika, vanhu vasingabvumi kuti Jesu Kristu akauya ari munhu wenyama. Uyu ndiye munyengeri uye munhu anopesana naKristu.” (2 Johani 7) Zviri pachena kuti Johani ainzwisisa kuti munhu anopesana naKristu ndevaya vose vanodzidzisa nhema pamusoro paJesu Kristu uye zvaakadzidzisa vachitoziva havo.
“VAPROFITA VENHEMA” UYE “MUNHU ASINGATEERERI MUTEMO”
Pachine nguva refu Johani asati anyora nezvevanyengeri ava, Jesu akaudza vateveri vake kuti: “Chenjererai vaprofita venhema vanouya kwamuri vakapfeka nguo dzemakwai, asi mukati vari mhumhi dzinoparadza.” (Mateu 7:15) Muapostora Pauro akanyeverawo vaKristu vaiva muTesaronika kuti: “Ngaparege kuva nomunhu anokunyengedzai chero nenzira ipi zvayo, nokuti [zuva raJehovha] haringauyi kunze kwokunge kutsauka pakutenda kwatanga kuuya uye munhu asingateereri mutemo aratidzwa, iye mwanakomana wokuparadzwa.”
Saka panguva yevaapostora, vaprofita venhema uye vanhu vakatsauka pakutenda vakanga vatovako, vachiedza kuita kuti vanhu vari muungano yechiKristu vasava nekutenda kwakasimba. Vanhu vose vaidzidzisa nhema, uye vaitaura zvisiri izvo pamusoro paJesu Kristu uye zvaakadzidzisa kuti vatsause vanhu ndivo vainzi naJohani “munhu anopesana naKristu.” Pauro akaratidza kuti Jehovha anoona sei vanhu vakadaro paakavati, “mwanakomana wokuparadzwa.”
NGWARIRA KUTSAUSWA NEMUNHU ANOPESANA NAKRISTU
Ko mazuva ano? Vanhu nemasangano anopesana naKristu vachiri kuramba Kristu pamwe chete nezvaakadzidzisa. Vanonyengera vanhu uye vanodzidzisa nhema vachitoziva havo, nechinangwa chekuti vanhu vasaziva chokwadi pamusoro paBaba, Jehovha Mwari, neMwanakomana wavo Jesu Kristu. Tine chikonzero chakanaka chekuti tingwarire kutsauswa nenhema idzodzo. Ngatimboonai dzimwe dzacho mbiri.
Kwemazana emakore, machechi akaita kuti vakawanda vatende dzidziso yeUtatu, vachiti Baba neMwanakomana vakaenzana. Saka munhu anopesana naKristu akaita kuti vanhu vatadze kunzwisisa kuti Jehovha Mwari ndiani uye Jesu Kristu ndiani. Izvi zvinoita kuti vanhu vanoda kunamata vatadze kutevedzera Jesu Kristu uye kuva pedyo naMwari sezvavanokurudzirwa muBhaibheri.
Machechi ari kuwedzera kuvhiringidza vanhu nokuti anovakurudzira kushandisa maBhaibheri asina zita raMwari rekuti Jehovha. Vanoita izvi pasinei nokuti zita rekuti Jehovha rinowanika kanenge ka7 000 muzvinyorwa zvekutanga zveBhaibheri. Izvi zviri kutoita kuti vanhu vakawanda vatadze kuziva Mwari wechokwadi.
Kunyange zvakadaro, kuziva zita raMwari rekuti Jehovha kuri kuita kuti vamwe vanhu vakawanda vanonyatsoda kunamata vaswedere pedyo naye. Izvi ndizvo zvakaitika kuna Richard uyo anoyeuka kukurukura kwaakaita neZvapupu zvaJehovha zviviri. Anoti, “Vakandiratidza kubva muBhaibheri kuti zita raMwari wechokwadi nderokuti Jehovha. Ndakafara chaizvo pandakaziva kuti Mwari ane zita, uye ndakanga ndisati ndambonzwa nezvaro.” Richard akabva atanga kuchinja upenyu hwake kuti huenderane nezvinotaurwa muBhaibheri uye kuti afadze Jehovha. Anoti: “Kuziva zita raMwari kuri kundibatsira kuti ndive neushamwari hwakasimba naye.”
Munhu anopesana naKristu ava nemazana emakore achiita kuti mamiriyoni evanhu atadze kuziva chokwadi nezvaMwari. Asi kudzidza Shoko raMwari Bhaibheri, kunotibatsira kuziva kuti ndiani chaizvo munhu anopesana naKristu uye kunotisunungura panhema neunyengeri hwemunhu iyeye.


text:
PUROGIRAMU YEUSHUMIRI HWEDU UYE KURARAMA KWECHIKRISTU January 2018
Mharidzo Dzekuenzanisira
Mharidzo dzekuenzanisira dzinoratidza kuti Bhaibheri richiri kushanda.
PFUMA IRI MUSHOKO RAMWARI
“Umambo Hwokumatenga Hwaswedera Pedyo”
Johani airarama upenyu husina zvakawanda, achizvipira kuita zvinodiwa Mwari. Kusava nezvakawanda kunoita kuti tikwanise kuita zvakawanda pakushumira Mwari.
PFUMA IRI MUSHOKO RAMWARI
Zvatinodzidza paMharidzo yaJesu yepaGomo
Kuziva zvinodiwa zvedu zvemweya kunorevei? Zvii zvatingada kugadzirisa papurogiramu yedu yezvinhu zvekunamata?
KURARAMA KWECHIKRISTU
Tanga Waita Kuti Uve Norugare Nehama Yako—Ungazviita Sei?
Jesu akadzidzisa kutii nezvekubatana kwakaita kunamata kunodiwa naMwari nekuva nerugare nehama yedu?
PFUMA IRI MUSHOKO RAMWARI
Rambai Muchitanga Kutsvaka Umambo
Pazvinhu zvese zvatinogona kutaura mumunyengetero ndezvipi zvinonyanya kukosha?
KURARAMA KWECHIKRISTU
Musazvidya Mwoyo
PaMharidzo yake yepaGomo, Jesu airevei paakaudza vadzidzi vake kuti vasazvidya mwoyo?
PFUMA IRI MUSHOKO RAMWARI
Jesu Aida Vanhu
Jesu paakaporesa vanhu, akaratidza simba raaiva naro, asi chikuru ndechekuti akaratidza rudo uye tsitsi dzaaiva nadzo.
PFUMA IRI MUSHOKO RAMWARI
Jesu Akazorodza Vanhu
Patinobhabhatidzwa, tinenge tichibvuma joko rekuva mudzidzi waJesu, uye kuita zvese zvinotarisirwa kumuKristu. Asi kuita izvi kunozorodza.


text:
Vagari vemuHarare voratidzira pamahofisi ekanzuru paTown House nhasi vachiti havasi kufara nehuwori hwavanoti hwapfunya chisero mukanzuru yeHarare.
Gurukota rezvekutakurwa kwezvinhu VaJoram Gumbo vanoti kushandiswa kwenjanji mukutakura zvinhu kunofanirwa kuve kwakaenzana nekushandiswa kunoitwa migwagwa.
Vagari vemuChinhoyi vanoti hupenyu huri kuramba huchioma munyika zvekuti vakawanda vavo vave kurarama nekutenga kana kutengesa upfu, mafuta kana usavi hunokwana musi mumwechete.
Muchirongwa chedu cheLivetalk-Woman’s RoundTable na8: 00 pm tiri kutarisa zvakabuda musarudzo yemuAmerica kuti zvinoreveyi kumadzimai.
Kana muchida kupinda muchirongwa ichi, kanawo kutumira mashoko kuStudio 7, shandisai WhatsApp panhamba dzinoti + 1 202 465 0318.
Munotibata pa 909 am, 4930, kana pa 6065, ne 15460 kilohertzs.
Musakanganwe kutifarira paFacebook nekudzvinya pakanzi Like paVOA Shona.


text:
Just batanidza iPhone wako kana iPad uye watinya kutanga muitiro. The zororo iri automatic. Pashure, uchakwanisa kufanoziva yenyu kunotsigirwa-up kugutsikana.
Dzosai chero negadziriro yeparutivi faira kuna iPhone wako kana iPad. Kana, unogona Export Chats enyu HTML mafaira pakombiyuta yako. Unogona kugara vaone mafaira ako uye sarudza ndeapi uchida apore.
software iyi ndiyo yakachengeteka, mano, uye haangazvidembi kuisa mashoko ako pangozi.
date Your makarwe zvachose.
Zvinotora chete kwemaminitsi.
Tinotsigira zvakawanda date mhando pane dzimwe mhinduro.
Exellent uye Beautifull uye importaint chaizvo chirongwa.
Marina, iOS
Saved The Day. Worth ayo uremu goridhe. Ndatenda.
Tyrone Williams, iPhone
Perfect chigadzirwa anoshandira zvikuru iphone.
Stefano, iPhone
Isa iOS maitiro nyaya yakaita zvisingaperi kupora muoti, dema nechidzitiro, looping, etc.
Kupora vakarasika kana dzadzimwa vaaizivana, mashoko, mapikicha, kana zvimwe mafaira kubva iPhone, iPad, kana iPod touch.
Export yenyu WhatsApp mashoko enyu iPhone, iPad, iPod touch, Android mudziyo, kana kombiyuta kusika negadziriro yeparutivi.


text:
CHIDZIDZO 8
Nei Mwari Achibvumira Uipi Nokutambura?
1. Uipi hwakatanga sei?
Uipi hwakatanga panyika Satani paakataura nhema dzokutanga. Pakutanga Satani aiva ngirozi yakakwana, asi “haana kumira zvakasimba muchokwadi.” (Johani 8:44) Akachiva kunamatwa kunofanira kungoitwa Mwari chete. Satani akanyepera mukadzi wokutanga, Evha, uye akamunyengedza kuti amuteerere pane kuti ateerere Mwari. Adhamu akabatana naEvha pakusateerera Mwari. Zvakasarudzwa naAdhamu zvakakonzera kutambura uye kufa.
Satani paakafurira Evha kuti asateerera Mwari, akanga ari kutanga kupandukira kodzero yaMwari yokutonga. Vanhu vakawanda vakabatana naSatani pakuramba Mwari seMutongi wavo. Nokudaro, Satani akava “mutongi wenyika.”
2. Zvakasikwa naMwari zvainge zvakakanganisika here?
Mabasa ose aMwari akakwana. Vanhu nengirozi zvakasikwa naMwari zvaikwanisa kuteerera Mwari zvakakwana. (Dheuteronomio 32:4, 5) Mwari akatisika tiine rusununguko rwokusarudza kuita zvakanaka kana zvakaipa. Rusununguko irworwo rwunotipa mukana wokuratidza kuti tinoda Mwari.
3. Nei Mwari akabvumira kutambura kuti kuvepo kusvika iye zvino?
Kwenguva yakati, Jehovha akabvumira kuti vanhu vapandukire uchangamire hwake. Akazviitirei? Kuratidza kuti hapana zvinoitwa pakutonga asipo zvinobatsira vanhu. (Muparidzi 7:29; 8:9) Pashure pemakore 6 000 ekurarama kwevanhu, uchapupu hwacho huri pachena. Vatongi vevanhu vatadza kubvisa hondo, kuparwa kwemhosva, kusaruramisira kana kuti zvirwere.
Kusiyana nekutonga kwevanhu, kutonga kwaMwari kunobatsira vaya vanokugamuchira. (Isaya 48:17, 18) Munguva pfupi iri kutevera, Jehovha achagumisa utongi hwose hwevanhu. Vanhu vanosarudza kutongwa naMwari ndivo chete vachagara panyika.—Isaya 11:9.
4. Mwoyo murefu waMwari unotipa mukana wokuita sei?
Satani akati hapana munhu aizoshumira Jehovha zvisina udyire. Unoda here kuratidza kuti ikoko kunyepa? Unogona kuzviita! Mwoyo murefu waMwari unotipa tose mukana wokuratidza kuti tinoda utongi hwaMwari here kana kuti hwevanhu. Mararamiro edu anoratidza utongi hwatinosarudza.
5. Tingasarudza sei Mwari seMutongi wedu?
Tinogona kusarudza Mwari seMutongi wedu nokutsvaka kunamata kwechokwadi kwakavakirwa paShoko raMwari, Bhaibheri. (Johani 4:23) Tinogona kuramba kuti Satani ave mutongi wedu nokusabatanidzwa mune zvematongerwo enyika nehondo, sezvakaitwa naJesu.
Satani anoshandisa simba rake kuti tsika dzeunzenza uye dzinokuvadza dzionekwe sedzakanaka. Patinorega kuita zvinhu zvakadaro, dzimwe shamwari uye hama dzingatiseka kana kutipikisa. (1 Petro 4:3, 4) Saka tinofanira kuita chisarudzo. Tichashamwaridzana nevanhu vanoda Mwari here? Tichateerera mitemo yake inoratidza rudo neuchenjeri here? Kana tikadaro, tinoratidza kuti Satani akanyepa paakati hapana munhu aizoita zvinotaurwa naMwari kana aomerwa.
Kuda vanhu kunoitwa naMwari kunopa vimbiso yokuti uipi uye kutambura zvichapera. Vaya vanoratidza kuti vanotenda izvi vachanakidzwa neupenyu panyika nokusingaperi.


text:
Gweta rinoona nezvemitemo mumabasa VaRogers Matsikidze vanoti hurumende inofanira kuita hurukuro kunze kwematare nemakambani ange achichera mangoda kwaMarange vachishandisa mutongi gava kana kuti “Alternative Dispute Resolution”.
NeMugovera dunhu reGreat Zimbabwe Monuments kuMasvingo rakave muzinda wemafaro zvichitevera mabiko ekupemberera bhavhadhe remutungamiri wenyika, VaRobert Mugabe akaitirwa panzvimbo iyi, izvo zvakaita kuti vemamana epedyo neekure vakakoromoke kunodya nekunwa.
Pamusoro pezvo kuchave nemabiko ekupembera kusvitsa makore makumi mapfumbamwe kwechikwata cheHighlanders uko mukuru wacho, VaNadumiso Gumede, vakavimbisa mumimhanzi pamwe nenhabvu zvepamusoro soro muBarbourfields Stadium neMugovera.
Vechidiki ava vari pasi pemusangano we Youths for Advocacy Reform and Democracy, Yard, vanoti vanoona zvisina kukodzera kuti vatungamiriri ve Zanu PF vaite mabiko emari yakawanda inosvika zviuru mazana masere emadhora ivo vachifa nenzara.


text:
Nyanzvi munyaya dzezveutano dziri kuyambira kuti chirwere cheMalatia chingangowedzera zvakanyaya muvanhu nekuda kwemvura zhinji yakanaya gore rino.
Nyanzvi idzi dziri kukurudzirawo kuti vanhu vaende kuzvipatara nekukasika kana vakaona zviratidzo zvekuti vangangodaro vabatwa nechirwere ichi.
Munyori musangano reZimbabwe Association of Doctors for Human Rights, Dr Evans Masitara, vanoti veruzhinji vanofanirwa kumwa mapiritsi ekudzivirira Malaria kana vachishanyira nzvimbo dzinozivikanwa kuti dzine dambudziko reMalaria.
VaMasitara vanoti nekuwanda kwakaita mvura mwaka uno, chirwere cheMalaria chinogona kuwanda.
VaMasitara vanotiwo nekuda kwekuti Malaria chirwere chinouraya, vanhu vakawona vaine zviratidzo zvakadai sekunzwa musoro, kupisa kwemuviri, uye kutonhorwa kana kurutsa, vanofanirwa kukurumidza kuenda kuzvipatara zviri pedyo.
Amai Fortunate Manjoro, avo vanoshanda mubazi rezveutano, vanotiwo nekuda kwemvura yakawanda yakanaya, humhutu hune pekuberekera pakawanda.
Amai Manjoro vanoti hurumende yange yakagadzirira kukwira kweMalaria huye vane mishonga yakakwana.
Asi vanoti pari zvino hurumende haisisina zvekuongororesa chirwere chemalaria (malaria test kits)mumamisha.
Amai Manjoro vanotiwo zvirongwa zvehurumende zvekudzivirira malaria zvakadzorerwawo shure nemafashamu.
Amai Manjoro vanoti kune dzimwe nzvimbo dzine humhutu uko kwaiva kwaiswa mishonga mudzimba, kwavewo nerimwe dambudziko sezvo nekuda kwemafashamu aya, vanhu vakabuda mudzimba idzi.
Mamwe ematunhumunyika ane dambudziko reMalaria anosanganisira Mashonaland Central, Mashonaland East, Manicaland, Matebeleland North, Matabeleland South pamwe neMidlands.
Nyanzvi munyaya dzehutano dzinoti munhu akatadza kurapwa chirwere che malaria, anogona kufa, kutemwa nemusoro zvakanyanyisa, kubuda dikita akarara husiku, kudedera, kusungikana kwemudumbu, kusashanda zvakanaka kwemoyo, pamwe nekuvhiringika kwepfungwa.
Hurumende iri kutatarika kurwisa chirwere cheMalaria icho chakauraya vanhu zana rine gumi nevanomwe muna 2015, muna 2016 kukafa vanhu makumi matanhatu nevashanu, uye gore rino kwatofa kare vanhu zana rine gumi nevatanhatu.
Sangano reWorld Health Organisation rinoti rinotarisira kuti nyika zhinji dzinge dzapedza dambudziko remalaria panosvika gore ra2020.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
10 Zvino Jehovha akati kuna Mosesi: “Pinda muna Farao, nokuti ini—ndarega+ mwoyo wake nemwoyo yevashandi vake ichioma, kuti ndiise zviratidzo zvangu izvi pamberi pake chaipo,+
2 uye kuti uzivise mwanakomana wako nomwanakomana womwanakomana wako marwadzisiro andaita Ijipiti kwazvo uye zviratidzo zvangu zvandaita pakati pavo;+ uye imi muchaziva kuti ndini Jehovha.”+
3 Naizvozvo Mosesi naAroni vakapinda maiva naFarao vakati kwaari: “Zvanzi naJehovha Mwari wevaHebheru, ‘Ucharamba kuzviisa pasi pangu kusvikira riniko?+ Rega vanhu vangu vaende kuti vanondishumira.
4 Nokuti kana ukapfuurira kuramba kuti vanhu vangu vaende, tarira ndichaunza mhashu munyika mako mangwana.+
5 Dzichafukidza pamusoro penyika panooneka uye nyika haizooneki; dzichadya zvakasara pane zvakapukunyuka, zvamakasiyirwa nechimvuramabwe, uye dzichadya miti yenyu yose inomera musango.+
6 Dzimba dzenyu nedzimba dzevashandi venyu vose nedzimba dzeIjipiti yose dzichazara zvokuti madzibaba enyu nemadzibaba emadzibaba enyu havana kumbozviona kubvira pazuva ravakava panyika kusvikira nhasi.’”+ Naizvozvo akatendeuka, akabuda maiva naFarao.+
7 Pashure paizvozvo vashandi vaFarao vakati kwaari: “Munhu uyu achava musungo kwatiri kusvikira riniko?+ Regai vanhu ava vaende vanoshumira Jehovha Mwari wavo. Hamusati maziva here kuti Ijipiti yaparara?”+
8 Naizvozvo Mosesi naAroni vakadzoswa kuna Farao, iye akati kwavari: “Endai munoshumira Jehovha Mwari wenyu.+ Chaizvo ndivanaani vachaenda?”
9 Mosesi akabva ati: “Tichaenda nevaduku vedu nevakwegura vedu. Tichaenda nevanakomana vedu nevanasikana vedu,+ nemakwai edu nemombe dzedu,+ nokuti tinofanira kuitira Jehovha mutambo.”+
10 Iyewo akati kwavari: “Ngazvidaro, kuti Jehovha ave nemi pandichakuregai kuti muende imi nevana venyu!+ Onai, zviri pachena kuti muri kuvavarira kuita chinhu chakaipa.+
11 Ngazvirege kudaro! Ndapota, endai imi varume, mushumire Jehovha, nokuti ndizvo zvamuri kuedza kuita.” Naizvozvo vakadzingwa pamberi paFarao.+
12 Zvino Jehovha akati kuna Mosesi: “Tambanudzira+ ruoko rwako panyika yeIjipiti nokuda kwemhashu, kuti dziuye panyika yeIjipiti, dzidye zvinomera zvose zvenyika ino, zvose zvakasiyiwa nechimvuramabwe.”+
13 Mosesi akabva atambanudzira tsvimbo yake panyika yeIjipiti, Jehovha akaita kuti mhepo yokumabvazuva+ ivhuvhute panyika yacho zuva iroro rose nousiku hwose. Kwaedza mhepo yokumabvazuva yakaunza mhashu.
14 Zvino mhashu dzakauya panyika yose yeIjipiti, dzikamhara munharaunda yose yeIjipiti.+ Dzakanga dzichinetsa kwazvo.+ Hakuna kumbova nemhashu dzakaita saidzodzo, uye hakuzombovi nedzimwe dzakadaro pashure padzo.
15 Dzakafukidza panyika pose paioneka,+ nyika ikasviba;+ uye dzakadya zvinomera zvose zvenyika yacho nemichero yose yemiti yakanga yasiyiwa nechimvuramabwe;+ hapana chakasvibirira chakasiyiwa pamiti kana kuti pazvinomera zvomusango munyika yose yeIjipiti.+
16 Naizvozvo Farao akakurumidza kushevedza Mosesi naAroni akati: “Ndatadzira Jehovha Mwari wenyu nemi.+
17 Zvino ndapota, ndiregererei+ chivi changu kamwe chete aka uye tetererai+ Jehovha Mwari wenyu kuti angondibvisira dambudziko iri rinouraya.”
18 Naizvozvo iye akabva pamberi paFarao, akateterera Jehovha.+
19 Jehovha akachinja mhepo iya kuti ive mhepo yokumavirira ine simba kwazvo, uye yakatakura mhashu dzacho ikadzipinza muGungwa Dzvuku. Hapana kana mhashu imwe chete yakasiyiwa munharaunda yose yeIjipiti.
20 Asi Jehovha akarega mwoyo waFarao uchioma,+ uye haana kurega vanakomana vaIsraeri kuti vaende.
21 Jehovha akabva ati kuna Mosesi: “Tambanudzira ruoko rwako kumatenga,+ kuti rima rivepo panyika yeIjipiti uye rima racho rive riya ringabatwa nemaoko.”
22 Mosesi akabva atambanudzira ruoko rwake kumatenga, rima guru rikavapo panyika yose yeIjipiti kwemazuva matatu.+
23 Havana kuonana, uye hakuna kana mumwe wavo akasimuka panzvimbo yake kwemazuva matatu; asi maigara vanakomana vaIsraeri vose maiva nechiedza.+
24 Farao akazoshevedza Mosesi akati: “Endai mushumire Jehovha.+ Asi makwai enyu nemombe dzenyu zvichasara. Vana venyu vangaendawo nemi.”+
25 Asi Mosesi akati: “Imi muchatipawo mumaoko edu zvibayiro nezvinopiwa zvinopiswa, zvatinofanira kuzvipa kuna Jehovha Mwari wedu.+
26 Tichaendawo nezvipfuwo zvedu.+ Hapana kana hwanda richabvumirwa kusara, nokuti tichatora zvimwe pazviri kuti tinamate Jehovha Mwari wedu,+ uye isu hatizivi kuti tichapei Jehovha pakumunamata kusvikira tasvika ikoko.”+
27 Jehovha akarega mwoyo waFarao uchioma, uye iye haana kuvarega kuti vaende.+
28 Naizvozvo Farao akati kwaari: “Buda muno!+ Chenjerera! Usaedzazve kuona chiso changu, nokuti pazuva rauchaona chiso changu uchafa.”+
29 Mosesi akabva ati: “Zvamataura ndizvozvo. Handichazoedzizve kuona chiso chenyu.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Eksodho 10
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mabasa emuromo
vachiapembedza saiwo asumudzirisa upfumi hwenyika
isu chedu kwaingova kuterera vachireva
kuvati ko isu vamabasa emiromo matikanganwasu
ivo ziro vakadaro
isu ndokuti remuromo harivhikwi
mubvunzo ndokuramba tosusukidza
ivo rambei vanongoreva mabasa amaoko
isu ndokuti zvamunoaita mabasa amaoko
nzeve munenge makaisa kupi?
zvikanzi tinenge tichiterera zvedu mimhanzi navashamarari
isu ndokuti zvino seiwo musingarevi mabasa emuromo
nhepfenyuro ingamira here kana asipo?
kana iyo nyika ingararama murunyararo here kana asipo?
kuzoti iwo mabiko nemisangano kungabuda zvisvinu here kana asipo?
ndivo tuau vakadaro neremuromo vasina
ndipowo pavakazofunga kuti kana hurombe hapana
chiripo upfumi hwakapfuma uchenjeri
kana mandiona ndimire mudariro ndichiita zvapachikuva
pamunopururudza zviya ndatema matama ehuchenjeri
omberai muchiziva muri kupembedza mabasa emuromo
ndiwoka mabasa em uromo akapa Dembo mukurumbira pasi rose
ndiwaya mabasa emuromo atenderedza Albert Nyathi kusvika nekokoko
rovai maoko iwayo amunoti ndiwo ane basa kupembedza mabasa emuromo
kana aitwa namakumbo anodzana pasi kusvika ratuguka guruva kupedza mabasa emuromo
muromo unoitsenhura mheterwa nemhururu kupedzawo mabasa amaoko neemakumbo
zvose wova mubatanidzwa wekugona basa
saka musazoti hamuzivi mabasa emuromo
handikudya, kutuka, kuseka, kushora, kumhura, kuzvidza,
mabasa emuromo kuvaka mufaro nekutesva utosvo
kurumbidza nokutsiura
kufadza nekuvaraidza
kuveza mashoko ehuchenjeri nekuvaka ukama


text:
WASHINGTON —
Mutungamiri wehurumende, VaMorgan Tsvangirai, vayambira mhuri yeZimbabwe kuti isunge dzisimbe sezvo gore riri kutevera rinenge rakaoma zvakanyanya munyaya dzezvematongerwo enyika.
Mumashoko avo ekisimusi negoredzva kumhuri yeZimbabwe, VaTsvangirai vanoti nyika yakatarisana nekupedza bumbiro remutemo, referendamu yacho, sarudzo uye musangano wakakosha weUnited Nations World Tourism Conference zvinova zvinhu zvinoda hushingi.
VaTsvangirai vanoti nyaya yekunyora bumbiro idzva remitemo yenyika yagara yakaoma zvikuru nenyaya yekuti riri kunyorwa nemapato akawanda ezvematongerwo enyika ane muonero wakasiyana.
Pari zvino pane makakatanwa ari kuitwa nemapato pamusoro pezvinhu zvinofanirwa kunge zviri mubumbiro idzva.
VaTsvangirai vakurudzirawo vechidiki kuti vanonyorese kuitira kuti vakwanise kuvhota musarudzo. Mutungamiri wehurumende akurudzirawo vezvematongerwo enyika kuti vaite sarudzo dzisina mhirizhonga.
Vatiwo mapurisa uye muchuchusi mukuru wehurumende havafanire kuita basa vachirerekera rimwe divi. VaTsvangirai vatiwo vose vanenge vachiita zvemhirizhonga vanofanira kukandwa mujere.
Vatiwo vezvematongerwo enyika uye vatori venhau havafanire kukurudzira mhirizhonga nekutaura mashoko eruvengo.
Vakafanobata chigaro chemutauriri waVaTsvangirai, VaWilliam Bango, vanoti VaTsvangirai vane chivimbo chekuti zvinhu zvichafamba zvakanaka kunyange hazvo ari makata.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
6 Zvino mumazuva iwaya, vadzidzi pavakanga vachiwedzera, vaJudha vaitaura chiGiriki+ vakagunun’unira vaJudha vaitaura chiHebheru, nokuti chirikadzi dzavo dzakanga dzichidarikwa pakugoverwa kwezvokudya kwezuva nezuva.+
2 Naizvozvo vane gumi nevaviri vakashevedza vadzidzi vazhinji, vakati: “Hazvitifadzi kuti tisiye shoko raMwari kuti tigovere zvokudya patafura.+
3 Naizvozvo, hama, zvitsvakirei+ varume vanomwe vanopupurirwa pakati penyu, vazere nomudzimu nouchenjeri,+ kuti tivagadze pabasa iri rinofanira kuitwa;
4 asi isu tichazvipira pakunyengetera nepaushumiri hweshoko.”+
5 Chinhu chakataurwa chakanga chichifadza vanhu vazhinji vose, zvino vakasarudza Stefani, murume akanga azere nokutenda nomudzimu mutsvene,+ naFiripi+ naProkorasi naNikanori naTimoni naPaminasi naNikorasi, mutendeuki wokuAndiyoki;
6 vakavaisa pamberi pevaapostora, uye, pashure pokunge vanyengetera, ava vakaisa maoko+ avo pavari.
7 Naizvozvo shoko raMwari rakaramba richikura,+ uye vadzidzi vakaramba vachiwedzera kwazvo muJerusarema;+ uye boka guru revapristi+ rakatanga kuteerera+ kutenda.
8 Zvino Stefani, azere nenyasha nesimba, akanga achiita zvishamiso nezviratidzo+ zvikuru pakati pevanhu.
9 Asi vamwe varume pane vaya vainzi Sinagogi reVakasununguka vakamuka, nevokuKurini nevokuArekizandriya+ nevaya vokuKirikiya+ neEzhiya, vakasimuka kuti vaite nharo naStefani;
10 asi havana kugona kumupikisa pauchenjeri+ nomudzimu zvaakanga achitaura nazvo.+
11 Vakabva vafurira vanhu pachivande kuti vataure kuti:+ “Takamunzwa achitaura mashoko okumhura+ Mosesi naMwari.”
12 Vakakusvudzira vanhu nevarume vakuru nevanyori, uye, pavakangoerekana vauya paari, vakamubata nechisimba vakaenda naye kuSanihedrini.+
13 Vakaunza zvapupu zvenhema,+ izvo zvakati: “Munhu uyu haaregi kutaura zvinhu zvinozvidza nzvimbo ino tsvene uye zvinozvidza Mutemo.+
14 Somuenzaniso, takamunzwa achiti uyu Jesu wokuNazareta achakoromora nzvimbo ino ochinja tsika dzatakapiwa naMosesi.”
15 Zvino vose vaya vakanga vagere muSanihedrini zvavakanga vakanyatsomutarira,+ vakaona kuti chiso chake chakanga chakaita sechiso chengirozi.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mabasa 6
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
District Development Fund (DDF) shipping services yoramba kutambira ecocash pamwe nema debit cards
Patsaka Correspondent
Nhau naWayne Chihota
Bazi rehurumende rinoona nezvebudiriro muDistrict yeKariba iro rinoshandisa chikepe mukutakura vanhu pamwe nemidziyo cheDDF Shipping Services chinonzi choramba kutambira mari yecocash kana mabank cards mukufamba kwacho.
Kuita uku kwatenderedza misoro pamwe nekushungurudza vanoshandisa chikepe ichi mukufamba sezvo ingori iyo chete nzira iri nyore kuenda kuNyaminyami uchibva muKariba
Kuita uku kunopesana nekurudziro yehurumende kuti panofanira kushandiswa plastic money. Vachitaura kuvatori venhau masvondo mashoma apfuura gavhuna vebhanga guru renyika Dr John Panonetsa Mangundya vakati vanhu vanofanira kushandisa plastic money kuderedza kushomeka kwemari sezvo makambani pamwe nevamwe vana muzvina bhizimisi vasinga endesi mari kumabhanga.
DDF iyo yaizivikanwa zvikuru mukubatsira kutakura vanhu nemutengo wakaderera makore apo zvinhu zvichakanaka muZimbabwe inonzi yakuratidza kushaya hanya nevanhu vedivi rekuNyaminyami pamaitiro akadai asi kungoda mari yavo chete. Chinangwa chakaita kuti paiswe zvikepe izvi chaive chekuita kuti budiriro muKariba nzvimbo yeNyaminyami pamwe neyeBinga zvivewo nyore kuburikidza nekutakura vanhu nemidziyo nemutengo wakaderera
Vanhu vazhinji vanoti DDF yavakurasika gwara rehurumende sezvo yavepo kuomesera vanhu nekuda musvo pakutsvaga mari chete kwete kusimudzira nzvimbo sezvainosungirwa.
Mumwe mudzidzisi anofamba nechikepe nguva zhinji mukufambira basa rechikoro kuuya kuKariba sezvo kuriiko kunemahofisi avo anoti, “DDF haisisiri yekuunza budiriro sezvinotarisirwa.” “Mukatarisa muchaona kuti vari kuti ukatenga mafuta emota yako okufammbisa diesel kana petrol muchigubhu kana gaba varikuda 30c pa rita, havasi kutara huremu nokuti vanoti ivo vari kuunza mafuta ekutengesa ikoko apa vanhu vaakuuya kuno, saka tiri kudaro kuti mutenge ikoko kwete kuda zvakapfava nekuva nemutengo wepasi wachipa”
Pachibvunzwa mumwewo asina kuda kudomwa nezita sezvo iri iyo nzira yaanoshandisa, kuti sei vasingapi zvinyunyuto izvi kumukuru anoona nezvekufambiswa kwebasa kukambani, akati vakamboedza asi hapana chakabuda
“Takambopiwa nhare yemunhu anonzi ndiye anesimba ari kumusoro, hatina kuda kuzotaura naye sezvo takazonzi nemumwe mushandi airatidzawo kusafara tave kuzvigokera moto muziso”, vakadaro.
Vanoshandisa nzira idzi pakufamba vanoti zvakakosha kuti hurumende ione kubatwa kurikuitwa vanhu venzvimbo yeNyaminyami uye paitwe kuti makambani aya asadzosera zvirongwa zvakanaka zvinonga zvawiiswa kuti vanhu vabatsirikane. Plastic money yakagamuchirwa zvakanaka chose munzvimbo yeNyaminyami asi kuita kwakadai kwave kushamisa vonofamba nenzira iyi. Vanofamba vanoti pakava nefungidziro yekuti Kambani ingava yapomherwa mhaka isipo, zvinogona kuonekwa kubva mumabhadhariro anove arimumarekodzi ekamba iyi kuti haasi manyepo.
Follow us on twitter @PatsakaCRI
Facebook: Patsaka Nyaminyami CR
Website: www.patsakacommunityradio.org
Call/App/Text: 0773686327


text:
Nezuro hatina kusunungurwa shanduro 0.6.7. Shanduro iyi zvinosanganisira mashomanana zviduku unocherekedza, zvose kuti kukwanisa kushandura zvakawanda mashoko apo Google haasi kuona mutauro panobva namazvo, uye kuti anokwanisa zvinosanganisira zvakananga Links kuti kunofambira mberi mafaira (avo achaita kuti 301 Redirect kuitika).
Zvisinei chii chinonyanya kukosha ndechokuti hatina pakupedzisira takwanisa zvakawanda zviitiko zvedu, uye akaisa rachulis zvizere Vapikisi rinotevera zvikuru shanduro Transposh – izvo zvichava 0.7. Ainyanya Shanduro iyi ichava huru kuvandudzika kuti muturikiri frontend inowanikwa, uye isu hatina kuisa zvinodiwa paIndaneti ichi yedu kukura Nzvombo http://trac.transposh.org/wiki/milestones/0.7. Munhu wose anoda kukanganisa rinotevera shanduro nokugashirwa aongorore uye vataure wiki Vasai peji kuti kana kuumba tikiti kwatiri. Tichakurukura chikumbiro chimwe nechimwe uye edza kuti aenderane riiswe papurogiramu.
On dzimwe nhau, tinoda kukutendai Colnect, mupinduriri itsva yedu kubatsira munhu vps itsva Transposh izvo zvichaita tinotarisira kuti nzvimbo kuenda zvishoma nokukurumidza. Hatina hwakaedzawo kushandisa cloudflare kuvandudza basa redu, Zvisinei tiri vatorwa zvawanikwa pamwe kuti, saka kana uri kuva chero matambudziko kuwana nzvimbo iyi, ndapota kutiudza.
Last pamusoro wenyaya, ane Arifa shanduro plugin yedu blogger ari mabasa, kana uine nzvimbo pamusoro blogger uye vanoda kuwedzera shanduro pazviri, chete nesu runhare.


text:
Zvimwe zvizvarwa zveZimbabwe zviri kunze kwenyika zvabatana nevamwe vari kumusha vari kuramba kutambira kushandiswa kwema bond note, ayo akaparurwa nebhanga guru renyika reRBZ nemusi weMuvhuro.
Zvimwe zvizvarwa zveZimbabwe zviri kunze kwenyika zvabatana nevamwe vari kumusha vari kuramba kutambira kushandiswa kwema bond note, ayo akaparurwa nebhanga guru renyika reReserve bank of Zimbabwe, RBZ, nemusi weMuvhuro.
Vamwe vevari kutsutsumwa nedanho rehurumende iri zvizvarwa zveZimbabwe zviri kuBritain, izvo zvinonzi zviri kuronga kuratidzira nemusi weMugovera munyika iyi zvichitsigira vari kumusha vari kuramba kutambira mari itsva iyi.
Mumwe wevari kuronga kuratidzira uku, VaSimbarashe Mutero, vanove sachigaro wevechidiki vebato reMDC T kuSouth East London, vanoti varonga kutora danho iri nekuona kuomesa musoro kwehurumende nekuenderera mberi nekuparura mari iyi.
Vanoti kunyange hazvo vana veZimbabwe vari kuramba mari iyi, hurumende yakaisa zvimiti munzeve.
VaMutero vanoti mamwe masangano anosanganisira reZim Vigil, Restoration of Human Rights Zimbabwe, Tajamuka, This Flag ndemamwe ane nhengo dzichange dziri pakuratidzira kweMugovera uku.
Zvimwe zvizvarwa zveZimbabwe zvinonzi zviri kuramba kutambira mari iyi zviri muAmerica zvinosanganisira sachigaro weMDC T mudunhu reAmerica, VaDen Moyo, pamwe nemurongi wemisangano mubato iri muAmerica, Doctor Muzi Ncube, avo vanoti bato reZanu PF riri kutsvaga nzira dzekuunganidza nadzo mari yekunze richitorera veruzhinji.
Vanoti hurongwa hwekuti kana munhu ari kunze akatumira mari kumusha anopiwa mubairo hahuna musoro sezvo munhu uyu achizopiwa mari iyi iri muma bond note, kwete yekuAmerica kana kuBritain inenge yatumirwa nehama dzake.
Vamwe vataurawo neStudio 7 vari kuSouth Africa neBotswana vashorawo hurongwa hwekuparurwa kwemari itsva iyi kunyange hazvo paramende isati yapedza kunzwa pfungwa dzevanhu pamusoro pema bond note.


text:
Ndingaitei Kuti Ndisashungurudzwa Panyaya Dzepabonde?
Mhinduro yeBhaibheri
Funga nezvemazano aya anobatsira anobva muBhaibheri:
Usanyanyisa kusununguka. Iva munhu akanaka uye remekedza vaunoshanda navo, asi usashamwaridzana navo zvokuti vanobva vafunga kuti munogona kudanana.
—Mateu 10:16; VaKorose 4:6.
Pfeka zvine mwero. Ukapfeka mbatya dzinokwezva zvinoita kuti vanhu vakufungire zvisizvo. Bhaibheri rinotiudza kuti tipfeke zvine ‘mwero uye tive nepfungwa dzakanaka.’
—1 Timoti 2:9.
Sarudza shamwari dzakanaka. Kana ukapedza nguva uine vanhu vanofarira kutamba kwerudo kana kuti nyaya dzerudo, vanhu vachakuona sokuti ndizvo zvaunofarirawo.
—Zvirevo 13:20.
Usafarira mashoko akaipa. Kana vanhu vakatanga kutaura “nyaya dzakasviba, kutaura kwoupenzi, kana kuti majee anonyadzisa,” ibvapo.
—VaEfeso 5:4, God’s Word Bible.
Usazviisa pangozi. Somuenzaniso, usabvuma kukumbirwa kuti usare uri pabasa nguva dzokupedza basa dzakwana kana pasina chikonzero chine musoro.
—Zvirevo 22:3.
Usapoterera pakutaura. Kana uchinge washungurudzwa panyaya dzepabonde, jekesera munhu wacho kuti haudi kuzviona zvichiitika zvakare. (1 VaKorinde 14:9) Somuenzaniso unogona kuti: “Kuramba uchindigumha kwaunoita ini handikufariri. Ngazvipere.” Unogona kunyorera tsamba munhu akushungurudza uchimutsanangurira zvaitika, womuudza kuti sei usingazvifariri, uye zvaunoda kuona zvichiitika nguva inotevera. Jekesa kuti zvaunodzidza muShoko raMwari ndizvo zvinoita kuti usada kuita zvinhu zvisina basa.
—1 VaTesaronika 4:3-5.
Tsvaka rubatsiro. Kana kushungurudzwa uku kukaramba kuchiitika, udza shamwari yako yaunovimba nayo, mumwe wemumhuri menyu, kana kuti waunoshanda naye kana mumwe ane ruzivo rwokubatsira vanenge vashungurudzwa. (Zvirevo 27:9) Vakawanda vakashungurudzwa vakabatsirwa nokunyengetera. Kunyange kana usina kumbobvira wanyengetera, usarerutsa rubatsiro rwunobva kuna Jehovha, “Mwari wokunyaradza kwose.”
—2 VaKorinde 1:3.
Kushungurudzwa panyaya dzepabonde kunoita kuti vanhu vakawanda vasafara kumabasa, asi Bhaibheri rinogona kubatsira.


text:
VECHIDIKI VANOBVUNZA KUTI
Nei Ndichifanira Kunyengetera?
Dhaunirodha
Imwe ongororo yakaratidza kuti pavanhu 100 vechidiki vekuAmerica, 80 vacho vanonyengetera, asi hafu chete ndiyo inonyengetera zuva nezuva. Zviri pachena kuti vamwe vavo vanobvunza kuti: ‘Munyengetero inongova nzira yekuti munhu anzwe zviri nani here, kana kuti pane zvimwe zvaunoita?’
Chii chinonzi munyengetero?
Munyengetero inzira yekukurukura nayo neMusiki wezvinhu zvese. Iyi iropafadzo yakakura chaizvo! Jehovha mukuru chaizvo kupfuura vanhu vese, asi ‘haasi kure nemumwe nemumwe wedu.’ (Mabasa 17:27) Bhaibheri rinototikurudzira kuti: “Swederai pedyo naMwari, uye iye achaswedera pedyo nemi.”—Jakobho 4:8.
Ungaswedera sei pedyo naMwari?
Paunonyengetera unenge uchitaura kuna Mwari zviri mumwoyo mako.
Paunoverenga Bhaibheri Mwari anenge ava kutaurawo newe.
Kunyengetera uye kuverenga Bhaibheri zvichaita kuti uve neushamwari hwakasimba naMwari.
“Kutaura neWemasimbaose, Jehovha, iropafadzo yakakura chaizvo yakapiwa vanhu.”—Jeremy.
“Kutaura zviri pasi pemwoyo wangu kuna Jehovha pandinonyengetera kunoita kuti ndive pedyo naye.”—Miranda.
Mwari anondinzwa here?
Kunyange kana uchitenda kuti Mwari ariko uye uchinyengetera kwaari, zvinogona kukuomera kuti ubvume kuti anokunzwa paunonyengetera. Kunyange zvakadaro, Bhaibheri rinoti Jehovha “Munzwi womunyengetero.” (Pisarema 65:2) Bhaibheri rinotiwo, ‘Kanda kuzvidya mwoyo kwako kwese paari.’ Nei richidaro? ‘Nekuti iye ane hanya newe.’—1 Petro 5:7.
Zvekufunga nezvazvo: Unowana here nguva yekugara uchitaura neshamwari yako yepedyo? Unogona kuita saizvozvo naMwari. Gara uchinyengetera kwaari uye nyengetera uchishandisa zita rake. (Pisarema 86:5-7; 88:9) Bhaibheri rinotokukurudzira kuti ‘urambe uchinyengetera.’—1 VaTesaronika 5:17.
“Pandinonyengetera ndinenge ndichitaura naBaba vangu vekudenga uye ndinonyatsotaura zvese zvinenge zviri mumwoyo.”—Moises.
“Ndinonyatsotora nguva yangu pandinenge ndichitaura naJehovha, sezvandinoita pandinenge ndichitaura namhamha vangu kana kuti neshamwari yepedyo.”—Karen.
Ndinganyengetera nezvei?
Bhaibheri rinoti: “Muzvinhu zvose kukumbira kwenyu ngakuziviswe Mwari nokunyengetera nokuteterera pamwe chete nokuonga.”—VaFiripi 4:6.
Izvi zvinoreva here kuti tinofanira kunyengetera nezvematambudziko edu? Ehe! Bhaibheri rinototi: “Kanda mutoro wako pana Jehovha, iye achakutsigira.”—Pisarema 55:22.
Asi paunenge uchinyengetera haufaniri kungotaura matambudziko ako chete. Mumwe musikana anonzi Chantelle anoti, “Hunenge husiri ushamwari hwakanaka kana ndichingogara ndichikumbira kuti Jehovha andibatsire. Ndinofunga kuti ndinofanira kutanga nekumutenda ndichitaura zvinhu zvakawanda zvaanondiitira.”
Zvekufunga nezvazvo: Muupenyu hwako zvinhu zvipi zvawakaitirwa zvaunotenda? Fungawo zvinhu zvitatu zvaungada kutenda Jehovha?
“Tinogona kunyengetera kuna Jehovha tichimutenda kunyange pazvinhu zvidiki, semuenzaniso patinoona ruva rakanaka zvinofanira kuita kuti timutende.”—Anita.
“Nyatsofunga nezvechimwe chinhu chakasikwa naMwari chaunoyemura kana kuti vhesi yemuBhaibheri inokubaya mwoyo wobva wanyengetera uchitenda Jehovha.”—Brian.


text:
CHIDZIDZO 24
Havana Kuita Zvavakanga Vavimbisa
Jehovha akati kuna Mozisi: ‘Uya kuno kugomo kwandiri. Ndichanyora mitemo yangu pamahwendefa ematombo ndobva ndakupa.’ Mozisi akakwira mugomo uye akagaramo kwemazuva 40 neusiku 40. Mozisi paakanga ari mugomo, Jehovha akanyora Mirayiro Gumi pamahwendefa maviri ematombo uye akabva amupa mahwendefa acho.
Kwapera nguva, vaIsraeri vakafunga kuti Mozisi ainge avasiya. Vakati kuna Aroni: ‘Tinoda munhu anotitungamirira. Tigadzirire mwari!’ Aroni akati: ‘Ndipei goridhe renyu.’ Akanyungudutsa goridhe racho akabva aumba chidhori chakaita semhuru. Vanhu vakabva vati: ‘Mhuru iyi ndiyo Mwari wedu akatibudisa muIjipiti!’ Vakabva vatanga kunamata mhuru yacho yegoridhe uye vakaita mabiko. Izvozvo zvakanga zvakaipa here? Ehe, nekuti vanhu vacho vakanga vavimbisa kuti vaizonamata Jehovha chete. Asi iye zvino vakanga vasisiri kuita zvavakanga vavimbisa.
Jehovha akaona zvakanga zvichiitika, achibva audza Mozisi kuti: ‘Buruka uende kune vanhu. Havasi kunditeerera uye vari kutonamata Mwari wenhema.’ Mozisi akabva aburuka mugomo, akatakura mahwendefa maviri aya.
Paakasvika pedyo nemusasa, Mozisi akanzwa vanhu vachiimba. Akabva avaona vachitamba uye vachikotamira mhuru iya. Mozisi akatsamwa zvikuru. Akakanda mahwendefa maviri aya pasi, uye mahwendefa acho akabva apwanyika. Mozisi akabva aparadza mhuru iya. Zvadaro akabvunza Aroni kuti: ‘Zvakafamba sei kuti vanhu vakunyengetedze kuti uite chinhu chakaipa kudai?’ Aroni akati: ‘Usagumbuka. Unonyatsoziva vanhu ava kuti vanhu vakaita sei. Vakanga vachida mwari, saka ndakakanda goridhe ravo mumoto uye pakabva pabuda mhuru iyi!’ Aroni aisafanira kunge akaita izvozvo. Mozisi akadzokera mugomo uye akakumbira Jehovha kuti akanganwire vanhu vacho.
Jehovha akakanganwira vaya vaida kumuteerera. Waona here kuti zvakanga zvakakosha kuti vaIsraeri vateerere Mozisi uyo aivatungamirira?
“Pese paunoita mhiko kuna Mwari, usanonoka kuiripa, nekuti haafariri mapenzi. Ripa zvaunenge wapika.”—Muparidzi 5:4


text:
NYAYA IRI PAKAVHA | ZVINHU 5 ZVAUNGAITA KUTI UVE NOUTANO
Zvaungaita Kuti Uve Noutano
HAPANA anoda kurwara. Kurwara kunokutadzisa kuita zvimwe zvinhu uye kurapwa kunodhura. Kana uchirwara haukwanisi kushanda, kuenda kuchikoro kana kuti kuriritira mhuri. Dzimwe nguva pangatoda mumwe munhu anouya achikupepa uye panogona kunge pachidiwa mari yakawanda kuchipatara uye yekutenga mishonga.
Kugara wazvidzivirira kuri nani pane kuti urware uchiti ndichazorapwa. Zvimwe zvirwere hazvinzvengeki. Asi pane zvakawanda zvaunogona kuita kuti uderedze mikana yekubatwa nezvirwere. Verenga unzwe zvinhu 5 zvaunogona kuita kuti urambe uine utano hwakanaka.
1 IVA NEUTSANANA
Vezveutano vanoti, “imwe nzira yakanakisisa yekuti usarwara uye usaparadzira zvirwere” ndeyekugeza maoko ako. Zviri nyore chaizvo kuti ubatwe neflu kana ukabata mhino yako kana maziso nemaoko ane utachiona. Kugeza maoko ako nguva dzose kunokosha kuti uzvidzivirire. Kuva neutsanana kunoita kuti zvirwere zvakadai semabayo nemanyoka zvisapararira. Gore negore zvirwere izvi zviri kuuraya vana vari pasi pemakore 5 vanopfuura 2 miriyoni. Kugeza maoko kunoitawo kuti chirwere cheEbola chisapararira.
Kuti usarwara uye kuti usaparadzira zvirwere, unofanira kugeza maoko:
Kana wabva kuchimbuzi.
Kana wapedza kuchinja mwana munapukeni kana kuti wamuperekedza kuchimbuzi.
Usati waisa ronda mushonga uyewo wapedza kuriisa.
Usati waenda pane murwere uye wabva paari.
Usati wagadzira chikafu, kana kuchipakura kana kuchidya.
Kana wahetsura, kana kukosora kana kuti kufura dzihwa.
Kana wabata mhuka kana kuti tsvina yayo.
Kana wabata marara.
Kunyange uchigeza maoko ako nguva dzose, pane zvaunofanira kuyeuka. Ongororo dzakaitwa dzinoratidza kuti vanhu vakawanda pavanobva muzvimbuzi havanyatsogezi maoko avo uye vamwe havatomboagezi. Unofanira kugeza sei maoko ako?
Nyorovesa maoko ako nemvura yakachena iri kuchururuka wobva waazora sipo.
Nyatsoakwiza kusvikira sipo yava kubudisa furo wogeza nzara, zvigunwe, kuseri kwemaoko uye pakati pezvigunwe.
Ramba uchiakwiza kwemasekonzi 20 zvichienda mberi.
Chiadzumburudza nemvura yakachena iri kuchururuka.
Chibva waapukuta nepaper towel kana kungoasiya achioma.
Kuita zvinhu izvi kungaita sezvinhu zvidiki asi kunodzivirira pazvirwere.
2 SHANDISA MVURA YAKACHENA
Mune dzimwe nyika, mhuri yoga yoga inozvitsvagira mvura yakachena yokushandisa. Kunyange kana vamwe vasina dambudziko pakuwana mvura yakachena, naivowo vanogona kusangana nedambudziko panoitika mafashamo, madutu, panotsemuka mapaipi emvura kana kuti panoitikawo zvimwe zvinhu. Kana panotorwa mvura pasina kuchena kana kuti isina kuchengetwa zvakanaka, utachiona hunogona kupinda mumvura iyoyo, zvokonzera korera, zvirwere zvemanyoka nezvimwewo. Gore roga roga, vanhu vanenge 1,7 bhiriyoni vanorwara nemanyoka nemhaka yekunwa mvura isina kuchena.
Pane zvakawanda zvaunogona kuita kuti uderedze kana kuti udzivirire zvirwere
Munhu anowanzobatwa nekorera kana anwa mvura kana kuti adya chikafu chaenda tsvina yemunhu anenge aine korera. Kana pakaitika dambudziko rokushayikwa kwemvura yakachena, ungaita sei kuti uzvidzivirire kuti usabatwa nekorera nezvimwe zvirwere zvinokonzerwa nemvura isina kuchena?
Inwa mvura inenge yakaiswa mushonga unouraya utachiona kana kuti inotengwa iri muzvigubhu uye ndiyo yaunofanira kushandisa pakugeza mazino, kubika uye kusuka midziyo yemukicheni.
Kana uchifungidzira kuti mvura yemupombi haina kuchena, tanga waibhoira kana kuisa mushonga unouraya utachiona.
Kana uchida kushandisa mushonga wakadai sejik kana mamwewo mapiritsi okuuraya utachiona, nyatsotevedzera mirayiridzo inenge yakanyorwa.
Shandisa mafilter anonyatsosefa mvura uye anouraya utachiona kana achiwanika uye achitengeka.
Mvura inenge yaiswa mushonga inofanira kugara yakavharwa kuitira kuti isapinda zvimwe zvinhu zvinogona kuisvibisa zvekare.
Shandisa kapu yakachena kucheresa mvura.
Pakubata zvinhu zvinochengeterwa mvura yakachena, iva nechokwadi chokuti maoko ako akachena uye usanyika zvigunwe zvako kana maoko mumvura yokunwa.
3 NGWARIRA ZVAUNODYA
Kuti uve neutano hwakanaka unofanira kudya zvokudya zvinovaka muviri. Ngwarira kuti usadya zvinhu zvakawanda munyu, mafuta kana shuga uyewo usadyisa. Idya zvinhu zvakasiyana-siyana zvinosanganisira michero nemiriwo. Zvokudya zvakadai sechingwa, macereal, pasta uye mupunga zvinovaka muviri uye zvinobatsira kuti chikafu chinyatsogayika mumuviri. Saka paunozvitenga, unofanira kutanga watarisa zvakanyorwa papepa racho kuti uzive kana zvisina kubviswa zvimwe zvinhu zvinovaka muviri. Kuti uwane maprotein, idya nyama shoma isina mafuta akawanda uyewo kana zvichiita edza kudya hove kakati wandei pavhiki.
Kana ukadya zvinhu zvakawanda shuga kana mafuta akagwamba, unogona kupedzisira wafuta. Kuti usafuta, inwa mvura yakawanda panzvimbo pokunwa zvinhu zvinotapira. Idya michero yakawanda panzvimbo petwunotapira. Deredza madyiro aunoita zvinhu zvine mafuta akagwamba zvakadai semasausage, nyama, majarini uye zvimwe zvinogadzirwa nemafuta iwayo zvakadai semakeke, cheese nemabhisikiti. Kushandisa cooking oil pakubika kuri nani pane kushandisa mafuta akagwamba.
Zvokudya zvine munyu wakawanda zvinogona kusimudza chirwere cheBP. Kana uine dambudziko reBP uye uchida kutenga zvokudya, tanga watarisa bepa racho kuti uzive kuti zvine munyu wakawanda sei. Pakurunga zvokudya, zviri nani kushandisa maspice pane kushandisa munyu.
Unofanira kungwarira kuti usanyanya kudyisa. Kunyange chikafu chikakunakira, kana waguta siya, pane kungoramba uchingodya.
Zvimwe zvokudya zvinogona kukurwarisa kana zvikasagadzirwa kana kuchengetwa zvakanaka. Gore negore, munhu mumwe chete pavanhu 6 vokuAmerica anorwara nemhaka yenyaya iyoyi. Vamwe vavo vanogona kupora havo asi vamwe vacho vanotosvika pakufa. Ungazvidzivirira sei panyaya iyi?
Muriwo unogona kunge wakaiswa mupfudze, saka zvakakosha kuti utange wausuka usati wabika.
Shandisa sipo nemvura inopisa kugeza maoko, kusuka ndiro, mapanga, pekuchekerera nezvimwewo zvinoshandiswa pakubika.
Unofanira kutanga wasuka nzvimbo yawanga uchigadzirira zvinhu zvimbishi zvakadai semazai, nyama kana hove usati washandisa nzvimbo iyoyo kugadzira chimwe chikafu.
Nyatsobika chikafu kuti chinyatsoibva, uye kana chisiri kuzodyiwa nekukurumidza ibva wachiisa mufiriji kuti chisakanganisike.
Kana chikafu chacho chikapedza maawa anopfuura maviri chisiri mufiriji uye kuchipisa 32°C zvichienda mberi, chinofanira kuraswa.
4 GARA UCHIITA MAEKISESAIZI
Pasinei nekuti wakura zvakadini, unofanira kugara uchiita maekisesaizi kuti ugare wakasimba. Vanhu vakawanda mazuva ano havanyanyi kuita maekisesaizi. Kuita maekisesaizi kwakanakirei? Kunokubatsira kuti:
Urare zvakanaka.
Ugare wakachangamuka.
Mabhonzo netsandanyama zvigare zvakasimba.
Ugare uine uremu hwakanaka.
Uderedze mikana yekurwara nechirwere chedepression.
Urarame kwenguva yakati rebei.
Kana usingaiti maekisesaizi, unogona:
Kurwara nechirwere chemwoyo.
Kurwara nechirwere cheshuga.
Kurwara neBP.
Kuita mafuta akawanda muropa.
Kuita stroke.
Kuti uzive maekisesaizi anonyatsoenderana newe, tanga wabvunza chiremba wako. Vakawanda vanoona nezveutano vanokurudzira kuti vana vadiki nevachiri kuyaruka vaite maekisesaizi mazuva ose kweawa imwe chete zvichienda mberi. Vanhu vakuru vanokurudzirwawo kuti pavhiki vaite maekisesaizi kwemaawa maviri zvichienda mberi.
Ita maekisesaizi anokunakidza. Unogona kutamba bhora, basketball, tennis, kuchovha bhasikoro, kufamba, kutema huni, kutuhwina, kukwasva chikepe, kujoga kana kuitawo mamwe maekisesaizi. Pakuita maekisesaizi pane mamwe anoita kuti ubude ziya uye mamwe anotoita kuti unetseke kutaura kana uchiaita. Saka sarudza anokuitira.
5 NYATSORARA ZVAKAKWANA
Nguva inodiwa pakurara inosiyana-siyana pamunhu mumwe nemumwe. Pazuva, vacheche vazhinji vanorara kwemaawa 16 kusvika ku18, vane makore ari pakati pe1 ne3 vanoda maawa 14 uye vane makore 3 kusvika ku4 vanoda maawa 11 kana kuti 12. Vana vechikoro nevari kuyaruka kazhinji vanoda maawa 9 kana 10 uye vanhu vakuru vanoda 7 kusvika ku8.
Kurara zvakakwana haisi nyaya yekuti munhu anozvisarudzira. Vanoongorora vanoti kuwana nguva yokurara yakakwana kunobatsira:
Kuti vana vadiki nevari kuyaruka vanyatsokura zvakanaka.
Pakudzidza uye kuti usanyanya kuita hanganwa.
Kuti muviri ugadzire mahormone akakwana anoita kuti muviri ushande zvakanaka.
Kuti usabatwa nechirwere chemwoyo.
Kuti usanyanya kubatwa nezvimwewo zvirwere.
Kusarara zvakakwana kunogona kukonzera kufuta, depression, chirwere chemwoyo necheshuga uyewo tsaona. Saka zvakakosha kuti tiwane nguva yakakwana yokurara.
Kana ukaona kuti une dambudziko rekusarara zvakakwana, ungaita sei?
Usachinja-chinja nguva dzaunorara uye dzaunomuka.
Ita kuti mumba maunorara musava neruzha, muve nerima, uye musanyanya kupisa kana kutonhora.
Usaona TV kana kushandisa foni kana zvimwe zvakarerekera ikoko paunenge uri mumagumbezi uchida kurara.
Ita kuti paunorara pange pakagadzirwa zvakanaka uye pakanyatsopfavirira.
Usadya chikafu chakawanda uye usanwa doro kana zvinhu zvine caffeine kana wava kuda kurara.
Kana ukaedza kutevedzera mazano aya asi woona kuti uchiri kunetseka nekushaya hope, kunyanya kurara masikati kana kuti kuzarirwa wakarara, unofanira kuenda kunoongororwa nachiremba.


text:
Vakabuda Muchitendero Chenhema
“Budai mariri, vanhu vangu.”—ZVAK. 18:4.
NZIYO: 101, 93
1. Chii chaiita kuti vanhu vaMwari vatarisire kusunungurwa kubva muBhabhironi Guru, uye mibvunzo ipi yatichaongorora?
MUNYAYA yakapfuura, takadzidza kuti vaKristu vakatendeka vakatapwa sei neBhabhironi Guru. Asi chinofadza ndechekuti vaisazoramba vakatapwa. Murayiro waMwari wekuti “Budai mariri, vanhu vangu” waisazova nechaunoreva kana pasina aizokwanisa kubuda muchitendero chenhema. (Verenga Zvakazarurwa 18:4.) Tinoda chaizvo kudzidza kuti vanhu vaMwari vakasunungurwa zvachose riini kubva muBhabhironi! Asi tinofanira kutanga tapindura mibvunzo inotevera: Vadzidzi veBhaibheri vainge vakatsunga kuitei nezveBhabhironi Guru 1914 asati asvika? Hama dzedu dzaishingaira zvakadini pabasa rekuparidza pairwiwa Hondo Yenyika I? Vanhu vaMwari vainge vari muutapwa hweBhabhironi panguva iyoyo nemhaka yekuti vaifanira kururamiswa here?
“KUWA KWEBHABHIRONI”
2. Vadzidzi veBhaibheri vakaita sei nezvechitendero chenhema maererano nemanzwisisiro avaichiita panguva iyoyo?
2 Kwemakumi emakore Hondo Yenyika I isati yatanga, Charles Taze Russell nevamwe vake vakaona kuti masangano aizviti ndeechiKristu aisadzidzisa chokwadi cheBhaibheri. Saka vakatsidza kuti vasatombobatana nechitendero chenhema. Muna November 1879, Zion’s Watch Tower yakataura isingapotereri maonero avaiita nyaya yacho maererano neMagwaro kuti: “Chechi yese inozviti imhandara yakapiwa kuna Kristu asi iyo yakabatana nechikara uye ichitsigirwa nacho tinofanira kuiona sehure,” kureva Bhabhironi Guru.
3. Vadzidzi veBhaibheri vakaita chisarudzo chipi chakakura chairatidza kuti vainzwisisa kuti vaifanira kubuda muchitendero chenhema? (Ona mufananidzo uri panotangira nyaya ino.)
3 Varume nevakadzi vaitya Mwari vaiziva zvavaifanira kuita. Vaisakwanisa kutarisira chikomborero chaMwari kana vaizoramba vachitsigira masangano ezvitendero zvenhema. Saka Vadzidzi veBhaibheri vakawanda vakanyora tsamba dzekubuda mumachechi avaipinda. Pane imwe nguva, vaiverenga tsamba dzacho pamberi pevanhu vese pamusangano wechechi. Pavairambidzwa kudziverenga pamberi pevanhu, vamwe vaitumira tsamba dzacho kunhengo imwe neimwe yechechi. Vaisada kuramba vari muchitendero chenhema! Mumakore ainge apfuura, vamwe vaitourayiwa pavaiita izvozvo. Asi makore ekuma1800 ava kunopera, munyika dzakawanda chechi yakanga isisanyanyi kutsigirwa nehurumende. Sezvo painge pasisina chekutya, vagari vemunyika dzakadaro vainge vasununguka kutaura nezvechitendero uye kupikisa machechi aivapo.
4. Pairwiwa Hondo Yenyika I, zvinhu zvainge zvakamira sei pakati pevanhu vaMwari neBhabhironi Guru?
4 Vadzidzi veBhaibheri vakanzwisisa kuti zvakanga zvisina kukwana kuti vaudze hama dzavo, shamwari dzepedyo, nevanhu vekuchechi kuti vakanga vasisatsigiri chitendero chenhema. Pasi rose, vanhu vaifanira kuona kuti Bhabhironi Guru ihure panyaya dzekunamata. Saka kubva muna December 1917 kusvika pakutanga kwa1918, zviuru zvishoma zveVadzidzi veBhaibheri zvaivapo panguva iyoyo zvakashingaira pakupa vanhu maturakiti 10 000 000 aiva nenyaya yaiti “Kuwa kweBhabhironi.” Maturakiti iwayo akafumura chiKristu chenhema. Vafundisi vakatsamwa chaizvo, asi Vadzidzi veBhaibheri vakaramba vachiita basa iroro rinokosha vasingatyi. Vakanga vakatsunga kuteerera “Mwari somutongi panzvimbo pevanhu.” (Mab. 5:29) Izvi zvinoratidzei? Varume nevakadzi vechiKristu havana kuva nhapwa dzeBhabhironi Guru munguva yairwiwa hondo asi vaitobuda mariri uye vaibatsira vamwe kuti vabudewo.
KUSHINGAIRA PAIRWIWA HONDO YENYIKA I
5. Nei tichiti hama dzaishingaira zvikuru pairwiwa Hondo Yenyika I?
5 Mumakore apfuura, taifunga kuti Jehovha haana kufara kuti vanhu vake vaisashingaira pakuparidza pairwiwa Hondo Yenyika I. Taiti nemhaka yechikonzero ichi, Jehovha akabvumira kuti Bhabhironi Guru rivatape kwenguva pfupi. Asi hama nehanzvadzi dzakatendeka dzaishumira Mwari kubva muna 1914 kusvika muna 1918 dzakazotsanangura kuti seboka dzaiita zvose zvadzaigona kuti basa rekuparidza rirambe richiitwa. Pane uchapupu hwakasimba hunoratidza kuti izvi ndizvo zvakaitika. Kunyatsonzwisisa zvakaitika kuVadzidzi veBhaibheri panguva iyoyo kunotibatsira kunzwisisa zvimwe zviitiko zviri muBhaibheri.
6, 7. (a) Vadzidzi veBhaibheri vaifanira kukurira matambudziko api pairwiwa Hondo Yenyika I? (b) Taura mienzaniso inoratidza kushingaira kwaiita Vadzidzi veBhaibheri.
6 Vadzidzi veBhaibheri vaivapo pairwiwa Hondo Yenyika I kubva muna 1914 kusvika muna 1918 vakaparidza chaizvo panguva iyoyo. Zvaisava nyore kuti vadaro nemhaka yezvikonzero zvakati kuti. Tichakurukura zviviri zvacho. Chekutanga, basa rainyanya kuitwa mazuva iwayo raiva rekuparadzira mabhuku anotsanangura Bhaibheri. Bhuku rinonzi The Finished Mystery parakabhanwa nehurumende muna 1918, hama dzakawanda dzakaomerwa nekuparidza. Vakanga vasati vadzidza kuparidza vachishandisa Bhaibheri chete, uye bhuku raThe Finished Mystery ndiro ravaishandisa pakutaura nevanhu. Chechipiri kwaiva kupararira kwechirwere cheFuruwenza yeSpain kwakaitika muna 1918. Kupararira kwaiita chirwere ichi kwakaita kuti vaparidzi vatadze kufamba vakasununguka. Asi pasinei nematambudziko aya nemamwewo, Vadzidzi veBhaibheri vakaita zvese zvavaigona kuti basa rirambe richiitwa.
7 Muna 1914 chete, Vadzidzi veBhaibheri vashomanana ivavo vakaratidza “Photo-Drama of Creation” kuvanhu vanopfuura 9 000 000. Firimu racho raiva nemifananidzo nemasiraidhi aienderana nemashoko nemimhanzi uye rairatidza nhoroondo yevanhu kubva pakasikwa zvinhu kusvika panoperera makore 1 000 ekutonga kwaJesu. Kugadzira firimu rakadaro chaiva chinhu chikuru chaizvo panguva iyoyo. Chimbozvifunga. Nhamba yevanhu vakaona firimu racho muna 1914 chete yaipfuura nhamba yevaparidzi vose veUmambo vari kuita basa mazuva ano! Mishumo inoratidza kuti muna 1916 vanhu 809 393 vaipinda misangano muUnited States, uye muna 1918 nhamba yacho yakawedzera kuenda pa949 444. Vadzidzi veBhaibheri ivavo vaishingaira zvikuru.
8. Hama dzakawana sei zvadzaida pakunamata pairwiwa hondo yenyika yekutanga?
8 Pairwiwa hondo yenyika yekutanga, hama dzaitungamirira dzakashanda nesimba kuti dzipe Vadzidzi veBhaibheri vose zvekudya zvekunamata uye kuti dzivakurudzire. Izvi zvakaita kuti vave nesimba rekuita basa rekuparidza. Richard H. Barber, uyo aishingaira zvikuru panguva iyoyo, akati: “Takabudirira pakuita kuti vatariri vanofambira vashomanana varambe vachiita basa ravo uye kuti Nharireyomurindi irambe ichibuda uye ichitumirwa kuCanada kwayainge yakabhanwa. Ndaiva neropafadzo yekutumira makopi anokwana muhomwe ebhuku rinonzi The Finished Mystery kuhama dzainge dzatorerwa adzo. Hama Rutherford vakakumbira kuti tironge magungano mumaguta akati kuti kumadokero kweUnited States totumira vakurukuri kuti vaedze nepavaigona napo kukurudzira hama.”
PAIVA NEZVAIDA KUGADZIRISWA
9. (a) Nei vanhu vaMwari vaifanira kururamiswa pakati pa1914 na1919? (b) Kunyange zvazvo vaida kururamiswa, kunenge kuri kukanganisa kuti titaure kutii?
9 Zvimwe zvaiitwa neVadzidzi veBhaibheri pakati pa1914 na1919 zvaisaenderana neMagwaro. Kunyange zvazvo vainamata nemwoyo wose, vaisanyatsonzwisisa nyaya yekuzviisa pasi pehurumende dzenyika. (VaR. 13:1) Saka pamwe pacho vaitsigira zvaiitwa muhondo. Semuenzaniso, purezidhendi weUnited States paakati musi wa30 May 1918 waizova musi wekunyengeterera rugare, Nharireyomurindi yakakurudzira Vadzidzi veBhaibheri kuti vanyengeterewo. Vamwe vakatotsigira hondo vachishandisa mari yavo, uye vamwe vashomanana vakatopinda muchiuto ndokuenda kuhondo. Asi kunyange zvazvo vaida kururamiswa, kunenge kuri kukanganisa kuti titaure kuti ichi ndicho chikonzero chakaita kuti vatapwe neBhabhironi Guru. Kusiyana naizvozvo, vainzwisisa kuti vaifanira kuparadzana nechitendero chenhema uye pairwiwa Hondo Yenyika I vainge vava pedyo nekuparadzana zvachose neBhabhironi Guru.
10. Vadzidzi veBhaibheri vakaratidza sei kuti vairemekedza upenyu?
10 Kunyange zvazvo Vadzidzi veBhaibheri vaisanyatsonzwisisa sezvatava kuita mazuva ano nyaya yekuti vaKristu havafaniri kuva nedivi ravanotsigira, vaiziva kuti Bhaibheri rinorambidza kuuraya munhu. Saka kunyange vaya vakatora zvombo ndokuenda kuhondo pairwiwa Hondo Yenyika I vakaramba kushandisa zvombo zvacho kuti vauraye vanhu. Vamwe vairamba kuuraya vaiendeswa kumberi muhondo vachitarisirwa kuti vaizourayiwa.
11. Hurumende dzakaita sei Vadzidzi veBhaibheri pavakaramba kuenda kuhondo?
11 Dhiyabhorosi akatsamwa nemhaka yekuvimbika kwainge kwakaita hama kuna Mwari. Saka akaronga kuti pave ‘nedambudziko achishandisa murau.’ (Pis. 94:20) Mukuru mukuru wemasoja eUnited States ainzi James Franklin Bell akaudza Hama J. F. Rutherford naW. E. Van Amburgh kuti hurumende yainge yaedza kudzika mutemo mutsva wekuti munhu wese airamba kurwa muhondo atongerwe rufu. Ainyanya kureva Vadzidzi veBhaibheri. Bell ainge akatsamwa kwazvo uye akaudza Hama Rutherford kuti: “Mutemo iwoyo hauna kupasa nekuti [Purezidhendi] Wilson akauramba; asi tinoziva patichakubatai uye hatisi kudzoka shure!”
12, 13. (a) Nei hama 8 dzaitungamirira dzakatongerwa kugara mujeri kwenguva yakareba? (b) Kuiswa mujeri kwakaita kuti hama dzisateerera Jehovha here? Tsanangura.
12 Hurumende yakazowana nzira yekuranga nayo vadzidzi veBhaibheri. Sevamiririri veWatch Tower Society, Hama Rutherford naHama Van Amburgh, nevamwe vatanhatu vakasungwa. Paaipa mutongo wacho, mutongi akati hama dzacho dzaiva nengozi kupfuura boka remasoja eGermany. Akati vainge vatadzira hurumende, masoja uye machechi ose zvawo uye vaifanira kurangwa zvakaoma. Vadzidzi veBhaibheri vacho vari 8 vakatongerwa kugara mujeri kwenguva yakareba muAtlanta, Georgia. Asi hondo payakapera, vakasunungurwa uye vakanzi vakanga vasina mhosva.
13 Kunyange pavaiva mujeri, varume 8 ava vakatsunga kuita zviri muMagwaro maererano nekuanzwisisa kwavaiita. Vakanyorera purezidhendi weUnited States vachikumbira kubudiswa mujeri. Mutsamba yacho vakanyora kuti Bhaibheri rinoti hatifaniri kuuraya, saka munhu anenge akazvitsaurira kuna Mwari akarega kumuteerera achida hake, haazofarirwi naye uye anozoparadzwa. Vakatsanangura kuti ndicho chikonzero nei vaisazouraya mumwe munhu. Zvaida ushingi kuti vanyorere purezidhendi! Zviri pachena kuti hama dzaisazomboita zvinopesana nezvinodiwa naMwari.
RUSUNUNGUKO PAKUPEDZISIRA!
14. Rondedzera uchishandisa Magwaro zvakaitika kubva muna 1914 kusvika muna 1919.
14 Maraki 3:1-3 inorondedzera zvakaitika kubva muna 1914 kusvika pakutanga kwa1919 painatswa “vanakomana vaRevhi” vakazodzwa. (Verenga.) Panguva iyoyo, Jehovha Mwari, “Ishe wechokwadi,” pamwe chete naJesu Kristu, “nhume yesungano,” vakauya patemberi yaMwari kuzoongorora vaya vaishumira ipapo. Pashure pekunge varuramiswa, vanhu vaJehovha vainge vacheneswa vakanga vagadzirira kupiwa rimwe basa. Muna 1919, “muranda akatendeka, akangwara” akagadzwa kuti ape zvekudya zvekunamata kuvanhu vese vaMwari. (Mat. 24:45) Iye zvino vanhu vaMwari vakanga vasunungurwa kubva muBhabhironi Guru. Kubvira ipapo, nemutsa waJehovha usina kukodzera kuwanwa, vanhu vake vari kuramba vachiwedzera zivo pamusoro pekuda kwaMwari uye vari kuwedzera kuda Baba vavo vekudenga. Vanoonga zvikuru chikomborero chaakavapa! [1]
15. Kusunungurwa kwatakaitwa kubva muBhabhironi Guru kunofanira kuita kuti tiitei?
15 Tinofara zvikuru kuti takasunungurwa kubva muutapwa hweBhabhironi Guru! Satani akundikana zvachose kuparadza chiKristu chechokwadi panyika. Asi hatifaniri kukanganwa kuti Jehovha akatisunungura nechinangwa chei. (2 VaK. 6:1) Vanhu vakawanda vanoda kuziva chokwadi vachiri muutapwa hwechitendero chenhema. Vanofanira kuratidzwa nzira yekubuda nayo. Tinogona kuvaratidza nzira yacho. Saka tichitevedzera hama dzedu dzakararama mazana emakore apfuura, ngatiitei zvose zvatinogona kuti tivabatsire kuti vasununguke!
^ [1] (ndima 14) Pane zvakawanda zvakafanana pakugara kwakaita vaJudha senhapwa muBhabhironi kwemakore 70 nezvakaitika kuvaKristu pashure pekunge vamwe vatsauka pakutenda. Asi hatigoni kutaura kuti kutapwa kwakaitwa vaJudha kunofananidzira zvakaitika kuvaKristu vakazodzwa. Nguva dzekutapwa kwacho dzainge dzakareba zvakasiyana. Saka hatifaniri kuedza kutsvaga kuti zvese zvakaitika pakatapwa vaJudha zvaifananidzirei, sekunge kuti pane pazvinobatana nezvakaitika kuvaKristu vakazodzwa gore ra1919 rava pedyo kusvika.


text:
Mutevedzeri wemutungamiri wenyika, VaEmmerson Mnangagwa, vanoti varimi havafaniri kumirira kupihwa mbeu nefetereza zvemahara vachiti zvikwereti zvavanotora kumabhanga zvinofanirwa kubhadharwa.
Vachitaura pamusangano wekuedza kutsvaga nzira dzekusimbaradza chirongwa chekuvandudza nyaya dzekurima cheCommand Agriculture waitwa muHarare neChitatu, VaMnangagwa vati kunyange hazvo nyika iri kutarisira goho rakanaka mwaka uno, varimi havafaniri kumirira kupihwa mbeu nefotereza zvemahara.
Varimi vazhinji vanonzi vanowanzononoka kudyara zvirimwa nepamusana pekuti vanenge vakamirira kupihwa mbeu nefetereza nehurumende.
VaMnangagwa vatiwo varimi vanofanira kudzosera zvikwereti kumabhanga kuitira kuti mabhanga agokwanisa kuvabatsira mumwaka inenge ichitevera.
Gurukota rezvemari, VaPatrick Chinamasa, vati hurumende yakazvipira kubatsira varimi nemari pasi pechirongwa chinotungamirirwa nemutungamiri wenyika chekubatsira vanhu nembeu nefetereza chePresidential Input Scheme uye vati hurumende ichabatsira varimi vanosvika miriyoni nemazana masere mumwaka unotevera kubva pamazana masere akabatsirwa pasi pechirongwa ichi gore rino.
VaChinamasa vakurudzirawo vemabhanga kuti vakweretese varimi mari yekuti vaite basa ravo. Izvi zvinotevera danho rakatorwa nemabhanga mazhinji rekusapa varimi mari vazhinji mari nepamusana pekuti havana matsamba akakwana anoratidza kuti ndivo varidzi vemapurazi aya kana kuti ma title deeds.
Kunyange hazvo hurumende yakaparura gwaro rairi kudaidza kuti 99 year lease kuti rishandiswe nevarimi pakutora zvikwereti kumabhanga, vemabhanga vari kuramba kutambira gwaro iri vachiti rinongovawo bepa zvaro risina charinoreva.
VaMnangagwa vati chirongwa cheCommand Agriculture icho chakasimbaradza kurimwa kwechibage gore rino chichashandiswawo zvakare mwaka unotevera mune zvimwe zvirimwa zvakaita segorosi ne soya beans kuitira kuti nyika ive nechikafu chinoikwanira zvinozoita kuti isatenge chikafu kunze kwenyika.
Gurukota rezvekurima, VaJoseph Made, vaudza vanhu vanga vari pamusangano uyu kuti chirongwa cheCommand Agriculture chakaita kuti pakohwewe ma metric tonne echibage anoda kusvika kumamiriyoni matatu gore rino kunyange hazvo panga pakatarisirwa kuti pakohwewe ma metric tonne mamiriyoni maviri chete.
VaMade vati goho iri raigona kudarika apa kana varimi vazhinji dai vakawana pombi dzekudiridzira zvirimwa zvavo kunzvimbo dzisinganaye mvura zvakanaka.
Sachigaro wekomiti inowona nezvechirongwa cheCommand Agricuture muhofisi yemutungamiri wenyika, yeIntegrated Taskforce, VaJustin Mupamhanga, vaudza musangano uyu kuti chirongwa ichi chakasanganawo nematambudziko akawanda anosanganisira kuwanisa varimi mbeu nefetereza paine nguva, kushaikwa kwemichina inodiwa mukurima uye kushandiswa kwemichina yachembera pamwe nekushayikwa kweruzvo rwekurima kwevamwe varimi.
Chirongwa cheCommand Agriculture chakaparurwa muna 2012 chiine homwe yemari inoita mazana mashanu emamiriyoni emadhora.
Asi chirongwa ichi hachisi kusanyatsofamba zvakanaka nepamusana pehuori mukupihwa kwevanhu mbeu nefetereza hunonzi hwunoitwa nevamwe vakuru-vakuru muhurumende.
Nyanzvi dzinoziva zvinoitika dzinoti chirongwa ichi chinoitwa pachizivano, uye zvematongerwo enyika zviri kuiswa machiri, izvo zviri kupa kuti vanhu vanozivikanwa kuti vanotsigira mapato anopikisa akaita seMDC, vanyimwa mbeu nefotereza.


text: Vagara murongo navavali ava valihamesere vene megano eli lyakereko mo1999,lyokugusako Caprivi koNamibia,kavanyokere kupurakena kovakarelipo epangero.Mukarelipo epangero kahere kukagava etokoro eli lina tamba vantu ava asi awo kwarugana epuko lyenene lyakahurako mosirongo.Sigendo esi sepangero kasikere megendeso lyaproskeutagona ndi asi ntoni Danie Small,komeho mukwatelimo epangero ndi asi Acting Higher Court Judge John Manyarara,omu kamu kere asi vanzoni ava vana vagwana epuko kweyi varugana. Navenye murongo navavali yiyo kava pwegemo monzugo zokupangwira.Moomu tupu ava pwaga nare awo yiyo kava vakweme vaporosi,nomukaro gwawo nare vana tameke kudimba nokutura epangero lyaNamibia novapanguli valyo asi edona.Posiruwo esi kava tuliremo nye edina lyomupanguli ogu kakerepo Manyarara,nokumutumbura asi kapi vana kuvatekura nawa ndi asi awo kuna kuva ruganesa ngwendi yinguru.Awo simpe kava gwedereko asi mupanguli ogu kuna rugana yirugana yendi oku vana muranda ndi kuna muruganesa vantu peke.Nampili ngomu asi vantu ava kava nyokere kupurakena mukarelipo epangero katwikilire kugava etokoro eli awo vene mwato.Mokukwama mwendi age Small katente asi vahamenimo navenye vahepa kuvagwana epuko,koyihorokwa nayinye eyi yahoroka yedipago posiruwo oso vayilipepekerere asi ngano vagusemo epangero kononkondo momukunda gwaCaprivi.Yitundwamo kwakere asi egano lyawo ngano vahali rwanesa,ano ose tuna kara noumbangi ou unagwanene kwava vakererapo epangero. Ose kwayigwana asi vantu ava ngava kara moyigongi eyi ngava wapayike mo1998,yitwaredere mo1999,yigongi eyi kwakere momukunda gwina nokugazara asi vaguseko mukunda gwina.Eyi nayinye eyi kwayirugene konyima tupu apa muhameni mombongarero zanavenye gekuto Musheke Muyongo gadukiremo mwene negano asi ngano aka guseko mukunda gwina gulikarere.Mokukwama eyi twagwana ose vepangero vagara ava murongo navavali nawo vamwe valituliremo mokukuta vantu asi ngano vakakare vakwayita ava nava tumbura asi so-called Caprivi Liberation Army (CLA).Ano vamwe kwavatanta asi kwazire vakalipakerere novakwayita vaUnita ndi vakakare komavango aga gakere asi ngagapangere Unita yipo vakagwane mauta nokukatengura vayarwe. Konyima tupu apa vahomokerere epangero,mwaSiwogedi 2,1999,awo yiyo vadukire vaze koDukwe moBotswana vakalipakerere novatwjayuki vakwawo.Ano vamwe ava vakakabmbadarere asi ngano vahenemo mokamba kwavakwete kumwe nokuvatuma vatengure moCaprivi.Ano kwawo awo vana parapo asi kwato eyi nayikwasa eyi yegano asi nawo nampo vamwe vahamenenemo megano eli gatulisirepo Muyongo.Awo simpe kuna kutanta asi awo kapisi vaNamibia awo vaCaprivi ntani mukunda Caprivi kapi gwakara rumwe ruha rwaNamibia ndi kapi ngagukara nampili nakaauke.Ano epangero lina kara noumbangi asi vagara ava vaNamibia ntani mukunda ogu vana kuuyunga kwakara ndi ngagukara moNamibia narunye-narunye.Ava yahepa kuvatamba yokukara nomauta gahana asi paveta,nokuhomokera mavango gamwe momukunda gwina nokudipaga vantu vahana unzoni.


text:
Vanhu vanopesana muChinhoyi pamusoro penguva inofanirwa kutanga hurongwa hwekupodza maronda nekugarisana kwakanaka munyika.
Mapato ari muCODE anoti achaita mushandira pamwe musarudzo dza 2018 kunyange mapato aAmai Mujuru naVaTsvangirai akaramba kupinda muCODE.
Mutungamiri wenyika, VaRobert Mugabe, vanoenda kuSwaziland kumusangano wekuzeya zvemaindasitiri mudunhu re SADC.
Caps United yosangana ne TP Mazembe yeku DRC mukupera kwesvondo.
Muchirongwa chedu cheLiveTalk na 8pm tiri kutarisa zviri kubuda kumisangano yekunzwa pfungwa dzavanhu pabhiri rekupodzwa kwemaronda nekugarisana zvakanaka munyika.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.